
PEf^SO^ES 

La  Senyora  viuda  de  Querol. — Té  uns  trenta  anys 
y'n  fa  uns  cinch  de  la  mort  del  seu  marit  que 
va  deixarli  un  recort  ni  amorós  ni  desagra- 
dable. 

Es  guapa  y  rica;  avesada  a  fer  la  seva  vo- 
luntat en  tot. 

Temperament  nerviós  fins  a  un  cert  grau 
de  neurotisme  de  bon  tó,  qu'ella  sense  ado- 
narsen  conreua  com  una  de  tantes  armes  de 
la  coqueteria  femenina. 

L'autor  no  ha  pogut  treure  ben  bé  l'aigua 
clara  de  si  les  exaltacions,  extremositats  y 
desmays  que  té  per  qualsevulga  cosa  son 
efecte  exclusiu  d'un  estat  morbós,  o  de  si  en 
semblants  fenòmens  hi  intervé  quelcom  d'ar- 
tifici. Ab  tot,  se  decanta  a  creure  que  sem- 
blants anormalitats  poden  ser  verdaderes,  si 
be  determinades  fins  a  un  cert  punt  per  un 
moviment  semivoluntari  actuant  sobre  un 
sistema  nerviós  feble  y  sensibilíssim. 

El  plan  de  seducció  contra  el  Doctor  Arnau 
sembla  respondre  a  un  càlcul  preconcebut, 
per  més  que  ni  ab  ses  paraules  ni  ab  ses 
accions  se  separa  may  de  les  més  escrupulo- 
ses lleys  de  la  correcció  y  del  bon  veure,  pro- 
curant dissimular  tot  allò  que  amenassés  tras- 
passant el  marxapeu  d'aquesta  discreció  ho- 
nesta, ab  un  vernís  dejovialitat  idiosincràtica 
amparada  per  la  llivertat  y  relativa  despreo- 
cupació que  li  consent  el  seu  estat  de  viu- 
detat. 


612214 


En  el  segon  acte  se  la  designa  ab  el  seu 
nom  patró  ni  mi  eh  d'Elvira.  El  cambi  de  medi 
y  d'estat  ha  modificat  bon  tros  el  seu  tempe- 
rament, han  desaparescut  totalment  les  ma- 
nifestacions de  desequilibri  d'abans,  si  be 
segueix  conservant  y  jugant  aquella  graciosa 
posturería  que  la  fa  tant  atrayenta. 

La  crisis  afectiva  que  experimenta  el  Doc- 
tor Arnau,  ara  marit  seu,  no  li  ha  passat  pas 
per  alt,  circunstancia  que  li  dona  un  perfecte 
domini  de  la  situació.  Ne  coneix  la  causa  y  es- 
pera vencerla  definitivament.  A  la  desviació 
íntima  y  purament  imaginativa  dels  senti- 
ments del  seu  espòs  hi  correspon  ab  acarona- 
ments  y  delicadeses  de  sincer  sentiment  que 
tenen  devegades  un  cert  deix  d'escayenta  en- 
tremaliadura. 

En  el  primer  acte  vesteix  de  carrer,  ele- 
gantíssima,  sí  be  ab  un  cert  estudi.  En  el  se- 
gon acte  se  presenta  en  graciós  deshàbillée. 

El  Doctor  Arnau. — D'uns  trenta  cinch  anys,  sol- 
ter; viu  sol  ab  els  criats  S'ha  pres  seriosa- 
ment la  seva  carrera  no  tant  per  lo  que  té 
d'ofici  com  per  lo  que  representa  de  minis- 
teri. 

Es  un  idealista  y  té  propensió  a  teorisar 
sobre  les  coses. 

S'impresiona  poderosament  de  la  senyora 
viuda  de  Querol,  per  respondre  al  tipu  de  dona 
purament  extern  que  s'ha  format. 

En  el  segon  acte  y  anomenat  Daniel.  Fa 
vuit  mesos  qu'es  casat  ab  la  senyora  viuda  de 
Querol,  YElvira.  Al  desapareixe  d'ella  les 
causes  accidentals  que  havien  ilusionat  al 
doctor,  s'ha  obrat  en  aquest  una  profonda  de- 
cepció que  prova  de  dissimular. 


Icarus  ha  caigut,  més  sortosament  l'atu- 
ra d'esclafarse  el  goig  d'una  realitat  que  farà 
més  humans  y  niés  sòlits  els  motius  d'estima- 
ció a  la  companya  de  la  seva  vida,  sense  que 
li  calgui  volar  a  les  enganyoses  regions  de  la 
fantasia,  pera  fruir  d'una  ventura  que  travarà» 
arran  mateix  de  terra. 

En  el  primer  acte  vesteix  batí  gris  y  calces 
negres.  Porta  bigoti  y  barba,  lentes  d'or  que 
no  més  usa  pera  receptar  o  en  els  reconeixe- 
ments minuciosos.  Molt  polit  y  elegant,  sense 
afeminament. 

En  el  segon  acte,  trajo  d'americana  negra; 
barret  fort. 

En  Tarrés. — Si  fa  o  no  fa,  de  la  mateixa  edat  que'l 
Doctor  Arnau.  Es  pintor;  al  revés  d'aquell, 
bon  xich  positivista,  xerraire,  un  tros  baliga 
balags,  però  ab  sovintejats  esclats  de  sentit 
pràctich. 

En  el  primer  acte  vesteix  un  tern  complert 
de  pana,  una  mica  usat,  però  dut  ab  chic:  ba- 
rret tou;  corbata  de  Has;  .afeitat  de  dies. 

En  el  segon  acte,  va  vestit  de  nou,  si  be 
ab  descuit  escayent.  El  barret  un  xich  més 
ample  d'ales,  el  Has  de  la  corbata  més  folgat; 
els  cabells  més  llarchs  y  afeitat  més  de  fresch. 
Fuma  ab  pipa. 

En  Joan. — Criat  del  Doctor  Arnau.  D'uns  vintisset 
anys.  Durant  la  solteria  del  doctor,  se  coneix 
que  ha  sirgat  per  alia  ahont  ha  volgut;  quan 
ha  tingut  mestressa,  aquesta  li  ha  posat  més 
els  peus  a  rotllo,  però  en  compensació  ha  fet 
amistat  ab  la  seva  cambrera  que  no  li  des- 
plau gens. 

En  el  primer  acte,  d'uuiforme.  En  el  segon 


acte,  devantal  y  maneguins  a  l'hora  de  nete- 
jar, y  ab  l'uniforme  després. 

La  Layeta. — Cambrera  de  la  senyora.  D'uns  vinti- 
trés  anys;  bonica  y  amiga  de  brom»jar.  Té 
promès  militar,  però  acepta  bonament  amo 
retés  de  totes  les  procedències.  Primer  va 
d'escarràs,  desprès  més  endressada. 

NOTA. — Del  primer  al  segon  acte  se  suposa 
transcorregut  un  any,  temps  insignificant  per  haver 
pogut  determinar  modificacions  perceptibles  «n  el 
físich  dels  personatges. 

L'acció  a  Barcelona. — Època  actual. 
Punt  de  vista  del  director. 


Aquesta  comèdia  va  ser  estrenada  al  Teatre  Ca- 
talà, instalat  en  el  de  Romea  de  Barcelona,  la  nit 
del  28  d'Abril  de  1908,  baix  la  direcció  de  don  Ar- 
mengol Goula  y  ab  el  següent  repartiment: 

La  senyora  viuda  de  Querol-Elvira,  D.a  Antònia  Baró; 
La  Layeta,  D.a  Antònia  Ballvé;  El  Doctor 
Amau-Daniel,  D.  Joaquim  Vinyas;  En  Ta- 
rrés, D.  Armengol  Goula;  En  Joan,  D.  Ra- 
mon Tor. 


» 

PRIMER    ACTE 


ESCENA  ' 


Gabinet  de  consulta  mèdica.  Al  fons,  y  supo- 
santse  ab  comunicació  ab  el  rebedor  per  la  banda 
de  la  dreta,  una  recambra  en  la  que  hi  haurà  insta- 
lada  la  cadira  de  reconeixements,  visible  al  espec- 
tador. 

A  la  dreta,  mampara  íbrrada  de  gutapercha  verda 
que  obra  pas  a  la  sala  de  espera.  A  la  esquerra,  balcó 
ab  vidrieres  esmerilades  y  stor.  Davant  del  balcór 
taula  de  escriptori  ab  el  corresponent  siíló.  A  sobre 
la  taula  el  menester  d'escriure,  llibres,  revistes  y 
algunes  mostres  d'específichs,  tot  ab  molt  desordre. 

En  un  àngul  de  la  sala,  un  esquelet  humà  com 
subgecte  d'estudi. 

En  lloch  apropósit,  una  llibreria,  una  vitrina  ab 
instruments  de  cirugía  y  un  parell  de  butaques. 

Per  les  parets,  un  quadro  de  Facultat,  titols,  di- 
plomes y  algun  gravat  d'asumpte  médich.  El  Doctor 
Çharcot  a  la  Salpetriere  y  La  llissó  d'Anatomia  no 
hi  escaurien  malament. 

Tot  plegat  que  respiri  severitat.  Es  a  la  tarde.  La 
escena  a  mitja  llum. 

El  Doctor  Arnau  recepta;  en  Tarrés,  assegut  en 
una  butaca  l'una  cama  sobre  l'altra,  passeja  distre- 
tament la  vista  pels  quadros  y  mobles  de  la  salay 
tot  jugant  ab  el  barret. 

DR.    ARNAU 

(rubrica  y  entrega  el  paper  a  nen  Tarrés) 
Dels  globulets    cada  vegada    que't    sentis 
massa  molestat  pel  dolor,  y  dels  papers    un 

després  de  cada  àpat  ab   mitja  tasseta  de  tila. 

.      TARRÉS 

Entès,  y  que  Deu  t'ho  pagui,  que  ara  com 
ara  jo  no  porto  suelto. 

DR.    ARNAU 

(seguint,  sense  Jer  cas  de  l estirobotada) 
En  quant  al  règim,  no  olvidis  les  prescrip- 
cions que  t'he  donat,  perquè  tenen  més  im- 
portància que'l  mateix  medicament:  rés  de 
begudes  alcohòliques  ni  de  menjars  picants; 
molta  sobrietat  en  tot.  (subratllant  intenciona- 
dament la  frase)  En  tot  ^ho  sents? 

tarrés  (rient) 
Sí,  home,  sí. 

DR.    ARNAU 

Es  que  per  tu  faries,  si  de  cas. 

TARRÉS 

Home,  qualsevol,  sentinte,  se  pensaria  qui 
sab  qué. 

DR.    ARNAU 

Çom  si  no'ns  coneguéssim  d'anys  y  no  la 
sàpigues  la  teva  flaca. 

TARRÉS 

Veuràs,  noy,  es  veritat  que  no  he  tirat  per 
frare,  com  tu,  però  d'això  a  que'm  fassis  fama 
de... 

DR.    ARNAU 

^Sabs  quin  fora'l  millor  remey  pera'I  teu 
ventrell? 

TARRÉS 


DR.    ARNAU 


Digues. 
Radical. 

TARRÉS 

Ja'm  triga  de  saberho. 

DR.    ARNAU 

Gasarte. 

tarrés  (ab  cómich  esverament) 
jBuía!  Aquest  remey  si  que  fora  pitjor  que 
Ja  malaltia. 

DR.    ARNAU 

La  vida  de  casa,  el  no  sortir  de  nits,  l'ordre 
en  les  hores  de  menjar,  l'abstenció  de  calave- 
rades  y  d'imprudències... 

TARRÉS 

Si,  vaja,  no  parlis  més.  Tota  la  reglamen- 
tació del  convent  de  la  Gran  Trapa.  No  s'ha 
•fet  per  mi  això,  noy;  jo  estich  per  la  vida  bo- 
hèmia; avuy  pares  aquí,  demà  pares  allà,  l'un 
dia  pintes  per  menjar,  l'altre  menges  per  pin- 
tar... Llivcrtat  absoluta,  rés  de  responsabili- 
tats morals,  ausencia  de  mals  de  cap... 

DR.    ARNAU 

,jY  de  mals  de  ventrell,  també? 

TARRÉS 

(ab  cara  agre  y  tó  compwigií) 
<iVeus?  Ja  m'aturo.  Això  es  l'únich  punt 
negre... 

DR.  ARNAU 

Esperat,  esperat  donchs,  que  tot  just  ara 
ets  al  comensament:  tú  no  cambihis  de  vida... 

TARRÉS 

May  m'avindré  a  fer  lo  que  tu'm  proposes;, 
prefereixo  seguir  de  puntes  ab  el  ventrell. 

DR.    ARNAU 

Tú  mateix. 

TARRÉS 

Y  donchs,  si  tant  t'entúsiasme  això  deia. 
família  <:per  què  no  t'has  casat,  tu? 

DR.    ARNAU 

No  comparis  home,  no  comparis. 

TARRÉS 

No,  no  comparo,  (lleugerament  irònich)  Ja 
ho  sé  que  tens  fama  de  serio,  d'enamorat  de 
la  teva  ciència,  d'home  de  costums  honestes, 
d'esquerp  ab  les  dones,  però  si  precisament 
aquestes  son  les  condicions  indispensables  pe- 
ra ser  un  bon  marit. 

DR.    ARNAU 

Un  bon  marit  quan  se  trova  la  mitja  ta-  » 
ronja  que  a  un  ii  convé. 

TARRÉS 

^Per  això  quedes?  j  Dones  ray! 

DR.    ARNAU 

Si,  tens  rahó,  ne  sobren;  però  mira,  jo  en- 
cara no  he  trovat  el  meu  lipo. 

TARRÉS 

Donchs  veyes:  jo  hauria  dit  que  tú  no  ha- 
vies de  ser  difícil  de  contentar. 

DR.    ARNAU 

T'enganyes.  Tu  no'm  coneixes  encara  baix 
aquet  punt  de  vista.  Es  cert  que  jo  no  he  so- 
vintejat el  tracte  social  ni  he  actuat  de  con- 
quistador, com  tú,  però  n'he  conegut  moltes 
de  dones,  y  ab  tantes  com  n'he  conegudes,  no 
n'hi  ha  hagut  encara  cap  que  conseguís  im- 
presionarme  lo  suficient  pera  enamorarme  de 
debò. 

TARRÉS 

Te  l'hauràn  de  fer  espressa,  donchs.  A  ben 
segur  que  tú  voldries  una  dona  reservada, 
prudenta,  sencilla,  casolana,  y  d'aquestes,  la 
veritat,  ne  corren  poques. 

DR.    ARNAU 

Errat  de  mitg  a  mitg.  ^Veus  com  no'm  co- 
neixes? Mira,  jo'm  reconech  que  en  contra  de 
la  manera  especial  de  ser  de  la  meva  carrera  y 
dels  meus  estudis  tan  aixarraitsy  prosàichs.  he 
conservat  sempre  un  fons  d'idealitat,  de  ro- 
manticisme; un  sentiment  poétich  de  les  co- 
ses. 

TARRÉS 

jMalo,  malo!  Això  no  sol  portar  gaire  bons 
resultats.  Jo  soch  artista  y  te'n  puch  donar  ra- 
hó.  Mentres  m'he  preocupat  de  posarhi  poesia 
als  meus  quadros,  la  prosa  de  les  necesitats  de 
la  vida  m'ha  resultat  sempre  molt  premiosa 

d'istil;  per  això  es  que  m'he  decidit  a  cambiar 
de  rumbo.  M'han  fet  proposicions  per  anar  a 
Paris,  a  fer  pintura  de  marchand,  retratos  al 
minuto;  art  de  baratillo,  però  perfectament 
compatible  ab  l'art  culinari. 

dr.  arnau  {impacient) 
Bé,  <íqué  parles  tú  o  jo? 

TARRÉS 

Digues,  digues. 

DR.    ARNAU 

Aquest  concepte,  que  generalment  se  té  de. 
la  dona,  no  respon  a  la  meva  manera  de  sentir 
absolutament  antintilitaria.  Per  haverme  de 
casar  ab  una  noya  que  sàpigues  cuinar,  plan- 
xar, brodar  y  demés  feines  domèstiques,  tan 
se  valdria  casarme  ab  la  criada  o  ab  alguna 
modista.  La  dona,  per  mi,  ha  de  ser  més  que 
tot  això:  ha  de  ser  esplay  pels  ulls,  repòs  per 
l'esperit,  agulló  per  la  fantasia;  ha  d'omplir  la 
casa  d'idealitats  y  no  de  remors  d'escombra  y 
de  burgits  de  màquina  de  cusir. 

TARRÉS 

|Ay,  ay,  minyó!  Veig  que  la  rahó't  sobra. 
Tens  més  de  poeta  que  de  metge. 

DR.    ARNAU 

Potser  si, 

TARRÉS 

Y  donchs,  ^per  què'm  cantaves  les  exce- 
lencies  de  la  vida  casolana  que  lú  mateix  na 
sents? 

DR.    ARNAU 

jOh,  tu!  tu  ets  diferent. 

TARRÉS 

Y  <jper  què  no  puch  tenir  el  meu  ideal,  jo 
també?  Veyam. 

dr.  arnau  (burleta) 
^Y  quin  es  el  teu  ideal? 

TARRÉS 

EI  meu  ideal  es  negatiu,  però  en  aquet 
punt  soch  encara  més  radical  que  tú.  Jo  no 
vuy  lligams  a  la  Uivertat  ni  prosàichs,  ni  poé- 
tichs.  y  es  per  això  que  no'm  caso.  Encara  que 
trovés  una  dona  a  mida,  m'esgarrifo  només  de 
pensar  ab  el  róssech  que  vindria  al  darrera 
d'ella,  (accionant  grotescament)  Afigurat  per  un 
moment  lo  que  es  tenir  una  dida  a  casa  tragi- 
nant tot  el  dia  a  un  bordegàs  de  galtes  verme- 
lles, gras,  antiestètich,  que  quan  no  mama 
plora,  yquan  no  plora  mama;  y  per  torna,  un 
parell  de  xavals  mocosos,  més  gran dassots,  que 
mentres  l'un  se  m'enfila  per  les  cames,  l'altre 
m'agafa'ls  pinsells  y's  pinta  un  bigoti  blau  y 
unes  patilles  vermelles.  Quin  quadro,  <Jeh?  Y 
consti  qu'encara't  faig  franch  de  la  sogra. 

DR.    ARNAU 

(rient  de  bona  gana) 
jVés/Jvés,  cap  de  tronsl 

TARRÉS 

Si  noy,   perquè  ja  hem  garlat  prou  y  allà 
íora  hi  tens  una  pila  de  humanidad  doliente 

que  s'espera,  (fa  moviment  d anarsen,  però  tor- 
na a  empendre  al  Doctor  ab  molt  esborrejament 
y  malícia).  Ah,  y  a  pro pò út;  vínem  aquí,  ví- 
nem  aquí,  que  no  tota  es  tan  doliente  com  te 
deya.  ^Sabs  a  qui  li  toca'l  torn,  ara? 

dr.  arnau  {indiferent) 
jQué  sé  jo! 

TARRÉS 

jAh  pillo,  més  que  pillo!  jJo  fos  a  la  teva 
pell! 

DR.    ARNAU 

Si  no  t'espliques... 

TARRÉS 

Donchs  a  la  viuda,  a  la  viudeta  Querol; 
una  de  les  viudes  accidentals  més  guapes  que 
tenim  a  Barcelona  y  suburbios.  Tot  esperant- 
me,  l'hem  feta  petar  un  xich.  Hem  parlat  dels 
temps  passats,  dels  presents,  de  tú,  del  seu 
marit...  Jo  n'era  molt  amich  del  seu  marit; 
tant,  que  després  de  mort,  fins  vaig  creurem  en 
el  deber  de  mirar  si  podia  aconsolar  a  n'ella... 
però,noy,  es  inabordable;  molt  posturera,  molt 
moequera,  això  si,  però  es  de  les  que  busquen 
casaca. 

DR.    ARNAU 

No  la  conech. 

TARRÉS 

cjCóm  s'enten?  Be't  coneix  ella  a  n'a  tú;  bé 
m'ha  dit  que  us  varen  presentar  a...  no  sé 
ahont,...  a  casa  d'uns  clients  teus. 

DR.    ARNAU 

Potser  si,  però  no  men  recordo. 

tarrés  (ab  malícia) 
<jVo1s  dir  que  no't  fas    el  desentès,    gata 
maula?  Ab  lo  qu'ella's  recorda  de  tú...   {Oh, 
me  n'ha  fet  grans  elogis!...  Vaja,  que  l'has  in- 
teressada a  n'aquesta  dona. 

DR.     ARNAU 

Fuig,  home,  fuig. 

TARRÉS 

Me  deixaria  tallar  un  dit. 

DR.    ARNAU 

Vaja,  calla. 

TARRÉS 

Mira  que  jo  tinch  un  ull...  Si  fins  ab  un 
entretoch  que  ha  deixat  anar,  he  arrivat  a  ma- 
liciar  que  la  presentació  que  te'n  varen  fer  els 
teus  clients,  podia  no  ser  del  tot  desintencio- 
da.  Ab  això  enteniment;  ey,  a  no  ser  que  ara 
resultés  ser  el  teu  tipo. 

DR.    ARNAU 

(rient  müg  amohinat) 
|Qué  n'ets  de   tabalot!  (l'empeny  suaument 
cap  aljons). 

TARRÉS 

Vaja,  adéu,  y  a  veure  si  cures  a  la  viudeta. 

DR.    ARNAU 

(tocant  el  polsador  eléctrich) 
Procura  per  tú. 

( Apareix  en  Joan  pel  fons  dreta,  quedantse 
plantat  a  la  porta). 

tarrés  (reculant) 
M'has  dit  un   paper  quan   me  vingués  el 
dolor,  y  un  parell  de  globulets... 

DR.    ARNAU 

Al  revés,  home,  al  revés. 

TARRÉS 

Donchs  al  revés.  Adéu. 
{Desapareix  pel  fons  dreta,  seguit  de'n  Joan). 

DR.     ARNAU 

(fent  un  esbujech  de  desfogament) 
jAixò  es  una  trarnontana!  (fa  cap  a  la  mam- 
para y  l  obra  donant  entrada  a  la  senyora  viuda 
de  Querol  a  la  que  saluda'lfib  una  inclinació  de 
tap)  Senyora... 

VIUDA  QUEROL 

(saludant  en  la  mateixa  forma) 
Senyor  doctor... 

DR.    ARNAU 

Serveixes  pendre  assiento. 
viuda  [(seyent) 
Mil  gràcies. 

dr.  arnau  (també  seyent) 
AI  servey  de  vostè. 

VIUDA 

No  he  portat  recomanació  de  ningú,  figu- 
rantme  que  probablement  vosté'm  reconeixe- 
ria; però  segons  me  sembla... 

DR.    ARNAU 

No  sé... 

VIUDA 

Es  comprensible,  per  altra  part,  que  m'hagi 
olvidat,  perquè  abans  d'avuy,  no'ns  baviem 
parlat  més  que  una  vegada;  però  com  justa- 
ment ens  hem  trovat  ab  aquell  senyor  que  ara 
acava  de  sortir... 

DR.    ARNAU 

^En  Tarrés? 

VIUDA 

Si  senyor,  el  pintor  Tarrés  que,  segons 
m'ha  dit,  es  també  amich  de  vostè.  Donchs  su- 
posava que  li  hauria  dit... 

DR.    ARNAU 

Certament,  m'ha  advertit  que  la  senyora 
viuda  de... 


Querol. 


VIUDA 

(ajudantli  la  memòria) 


DR.    ARNAU 

Això  es:  dispensi.  Que  la  senyora  viuda  de 
Querol  anava  a  ferme  l'honor  de  confiarse  als 
meus  serveis  però  de  prompte,  aixís...  pel  nom 
només... 

VIUDA 

(Alsantsèl  vel  ab  un  moviment  naturalment 
graciós,  y  somrient  ab  ajabilitat) 

,j Li  sembla  ara  si  es  la  primera  vegada  que 
'm  veu? 

DR.  ARNAU 

No  senyora  la  cara  de  vostè  no  m'es  desco- 
neguda. O  molt  m'equivoco,  o  vaig  tenir  l'ho- 
nor de  ser  presentat  a  vostè  a  casa  de  la  famí- 
lia Amell. 

VIUDA 

Justament,  el  dia  del  sant  de  la  Lola;  par- 
lem d'alguns  mesos.  Vaja,  veig  que  no  està 
desmemoriat  del  tot,  senyor  doctor. 

DR.    ARNAU 

Y  <fqué  tal?  ^qué  tal?  ^Quines  toticies  me'n 
dona  d'aquells  senyors?  Bons  tots  <Jeh?.  .  Ho 
suposo,  perquè  fa  algun  temps  que  no  han 
hagut  de  rebre  la  meva  desagradable  visita. 

VIUDA 

Perdoni  que  li  digui,  doctor,  que  vostè  se'n 
té  la  culpa  si  la  seva  visita  sempre  resulta  de- 
sagradable per  ells.  No  n'estàn  poch  ni  gaire  de 
enfadats,  perquè  may  els  va  a  veure  que  na 
sigui  en  calitat  de  metge. 

DR.   ARNAU 

jEstich  tan  enfeinat! 

VIUDA 

(ab  tó  de  delicada  reconvenció) 
Vaja,  no  digui,  que  la  rahó'ls  sobra.  Haa 
passat  els  dies  de  don  Lluis,  la  soirée  de  pre- 
sentació de  la  Maria  quan   va  sortir  del  pen- 
sionat, però  vostè  sempre  invisible. 

DR.  ARNAU 

Son  uns  bons  amichs  els  Amell. 

VIUDA 

Prou  se'n  recorden  y'n  parlen  «3e  vostè. 
— ,jY'I  Doctor?  <jY  aquest  Doctor,  que  no  se'l 
veu  may  enlloch? — La  darrera  vegada,  la  Lola 
y  jo  fins  ja  havíem  donat  mitg  entenent  a  don 
Lluis,  el  seu  marit,  de  que'l  passés  a  buscar  ab 
el  cotxe. 

DR,    ARNAU 

Els  estimo  molt  aquesta  deferència,  però 
cal  que's  íassin  càrrech  de  lo  qu'es  un  metge. 
No  tinch  un  hora  disponible,  no  li  exagero. 

VIUDA 

(ab  solicitut  estremada) 

Cregui  que  tots  el  vàrem  trovar  a  faltar 
molt. 

DR     ARNAU 

Mil  gràcies,  però  permètim.que  m'admiri 
de  que  pogués  ser  notada  la   meva  ausencia; 
no  toco  el  piano,  no  canto,  no  bailo,  no... 
(s  interromp  bruscament) 
viuda  (ab  molta  animació) 

Acabi,  acabi  de  completar  la  llista  dels  seus 
defectes:  no  l'atrau  la  conversa  ab  les  senyo- 
retes, refuig  les  galanteries  ..  (interrompentse 
y  ab  aires  de sofocada).  Ay,  dispénsim,  dispen- 
sim,  senyor  doctor,  si  he  estat  inconvenien- 
ta... 

DR.   ARNAU 

Rés  d'això,  senyora 

(escusantse  ab  cert  encongiment) 
Sinó  que  els  Amell,  la  Lola  especialment, 
m'havien  encarregat  tant  que'l  renyés...  (rient 
finament  y  tornantse  a  animar)  jUy!  jVàlgam 
Deu,  doctor!...  jLa  fama  que  s'ha  fet  de  retret 
y  esquerp  entre'ls  concurrents,  y  sobre  tot  en- 
tre les  concurrentes  d'aquella  casa! 

dr   arnau  (sincerament  confós) 
Certament  que  no  mereix  ía  meva  insigni- 
ficant persona,  ocupar  d'aquesta  manera  l'aten- 
ció... 

VIUDA 

jModestia!  Oh,  si,  també  ho  diuhen  això, 
que  vostè  es  molt  modest,  però  com  que  1  mè- 
rit no  pot  estar  amagat,  lo  que  vostè  calla,  ho 
escampen  els  agrahits  que  li  deuhen  la  salut  y 
la  vida,  els  diaris  que  fan  l'elogi  de  les  seves 
conferencies...  jN'hi  ha  ben  pochs  de  metges 
que  als  anys  de  vostè,   hagin  l'et  tanta  carrera! 

DR.  ARNAU 

(atuit  y  fins  ab  cert  deix  de  molèstia) 
Francament,  no  sé  que  contestarli.  Vostè 
es  molt  indulgenta,  molt  amable... 

VIUDA 

(Coneixent  la  situació  violenta  del  doctor  y 
desviant  la  conversà). 

^Amable?  No  serà  tant  com  vostè,  que  fa 
bona  estona  està  soportant  les  meves  inconve- 
niències. Fa  rato  que  soch  aquí,  y  encara  no 

hem  entrat  en  l'assumpto  que  m'ha  fet  atrevir 
a  molestarlo. 

DR      ARNAU 

No  parli  de  molestar  me.  Celebro  moltíssim 
haver  refet  Ja  coneixensa,  per  més  que  sento 
que  la  ocasió...  perquè  suposo  que  tindrà  de 
çpmunicarrne  quelcom  desagradable  respecte 
de  la  seva  salut...  ^Alguna  indisposicioneta, 
potser? 

viuda  (estremosa) 
jÀy,  doctor!  ;Estich  fatal;  molt  fatal! 

DR.   ARNAU 

Vaja,  fassi  per  animarse. 

VIUDA 

M'esplicaré.   En  primer  lloch... 

DR. ARNAU 

Permèíim,  permètim  que  la  interrogui 
abans  sobre  l'estat  general. 

VIUDA 

No,  si  volia  dirli...  En  vida  del  meu  marit, 
— que  ai  Cel  sia, — teníem  de  metge  al  doctor 
Masbernat,  bona  persona  y  bon  amich,  això 
si,  però  molt  alerrat  à  la  seva,  <;sab?  un  metge 
a  la  antigua  que  tot  li  era  receptar  remeys  de 
cal  herbolari  y  medecines  casolanes,  que  no 
sé,  a  mi  no  acaben  de  deixarme  satisfeta.  Aixís 
es  que  ai  haver  de  menester  altra  vegada,  des- 
graciadament, els  serveis  facultatius,  vaig  dir- 
me  desseguida:  el  doctor  Arnau;  vaig  consul- 
tarho  a  la  Lola  y...  (s'interromp  per  riure  com 

excitada  per  un  recort)  Perdoni,  Doctor;  sinó 
que  ara'm  venia  a  la  memòria  una  sortida  de 
la  Lola  que  va  motivar  precisament  la  meva 
preferència  per  vostè.  jTé  unes  coses  devega- 
des  aquella  xicota!... 

DR.    ARNAU 

(Un  si  no  es  acoquinat y  procurant  conduir 
convenientement  la  conversa). 

Jo'm  considero  molt  honrat  ab  la  seva  con- 
fiansa,  però  anem  a  veure  <:quin  caràcter  pre- 
senta la  mena  de  malestar  que  sent? 

VIUDA 

jAy,  doctor!  No  sé  si  sabré  expressarme 
prou  bé:  devegades  sento  com  unes  punxades 
al  costat  dret  y  altres  al  esquer;  una  cosa  va- 
ga..   ,Jsab? 

DR.   ARNAU 

Aquestes  punxades  son  passatgeres  ^eh?  no 
li  duren  gaire. 

VIUDA 

Ordinàriament,  no  senyor. 

DR.    ARNAU 

Be  ,j Les  digestions  son  regulars? 

VIUDA 

Unes  vegades  si,  altres  vegades  no  senyor. 

DR.  ARNAU 

^Acostumen  a  ser  lentes?  ^laborioses? 

VIUDA 

Si,  senyor,  si;  molt  laborioses. 

DR.  ARNAU 

<:Vol  fer  el  favor  d'en  senyar  me  la  llengua? 
(després  d' inspeccionaria)  Perfectament.  Ve- 
yam  aquest  pols.  Serveixis  descordarse  un  xich 
el  guant,  (ella  obeheix  oferint  la  munyeca  al 
doctor  ab  discreta  coqueteria). 

dr.  arnau  (tot  polsantla) 
,j Vostè  es  molt  aerviosa,  veritat? 

VIUDA 

Ay,  si,  doctor;  molt  nerviosa.  <iVeu?  no 
més  la  sensació  dels  seus  dits  sobre  la  munye- 
ca... 

DR.    ARNAU 

(deixa?itiï l  bras  suaument) 
Ja  queda  deslliurada  de  aquesta  molèstia. 

VIUDA 

^No  sé  n'ha  ofès,  veritat,  de  lo  que  li  he 
dit? 

DR.    ARNAU 

De  cap  manera,  senyora. 

(El  doctor,  quelcom  torbat,  no  atura  a  re- 
fer la  conversa.  Ella  ho  compren  y  li  va  a  l aju- 
da). 

VIUDA 

En  demés,  d'això  dels  nervis  sí  que'n  soch 
forsa  perjudicada. 

DR.    ARNAU 

^Esperimenta  vértich,  alguna  vegada?  ^Ro- 
daments de  cap? 

VIUDA 

Si,  senyor,  si. 

DR.    ARNAU 

^Un  xich  d'opressió  al  pit? 

VIUDA 

Devegades,  si  senyor. 

DR.  ARNAU 

^Xiulets  a  les  orelles,  ne  sent? 

VIUDA 

Ay,  si  senyor,  si:  es  de  lo  que  més  m'alar- 
ma; devegades  son  tan  forts  que  fins  arriven  a 
entoníirme. 

DR.    ARNAU 

Algun  atach  de  neuralgía,  <mo  es  veritat? 

VIUDA 

(ab  molta  expressió) 
jOh!  sobre  iot  quan  ha  de  cambiar  el  temps, 
sofreixo  extraordinàriament,  se'm  posa'í  cap 
tan  adolorit,  que  ni  el  pes  del  pentinat  puch 
aguantar;  y  vegi,  per  altra  banda,  me  sembla 
que  pendria  de  bona  gana  un  cèrcol  de  ferro 
al  front  y  que  me  l'anessin  apretant..,  apre- 
tant...  com  aquell,  ab  que  atormenten  a  'n'en 
Caravadossi  de  La  Tosca  ^sab? 

dr.  arnau  [rient  afablement) 
jNo  digui  això,  per  Deu! 

VIUDA 

Me  trova  estranya,  ^veritat? 

DR.    ARNAU 

No.  Es  un  fenomen  que  respon  perfecta- 
ment a  la  naturalesa  de  la  afecció.  ^Y  de  dor- 
mir, dorm  bé? 

VIUDA 

Somio  molt,  molt,  y  sempre  coses  esgarri- 
foses;   lladres,    foch,    aiguats,    terratrèmols... 
(exaltantse  per  moments  y  molt  estremosa  en 
l'accionat.  Al  doctor  se  li  observa  un  aument 
progressiu  d  interès  [per  la  pacienta)  jAy!  miri, 
no  més  de  pensarfai,  que  íorno  a  sentirme  tota 
esborronada.    Precisament  la    nit   passada    he 
somiat  que  anava  per  Monserrat  d'excursió  y 
que  tot  d'una  he  relliscat  ab  no  sé  qué,  y  m'he 
estimbat  desde'l  cim   de  Sant  Geroni.  <;Qué's 
creu  quina  angunia?...    jlgual,   igual   que   si 
hagués  sigut  de  debò!   Jo  m  veya  que  anava 
rodolant,  rodolant,  y  botent  de  cingle  en  cin- 
gle... Y  volia  cridar,   y  com  més  voKa  cridar, 
més  la  veu  se'm  glassava  al  coll...   jAy  doc- 
tor!,.. Y  provava  d'agafarme  a  les  roques,  però 
del  espant   tenia  tant  baibs  els  dits,   que   no 
podia.    Uns   moments    esgarrifosos,    créguim. 
Sort  que  vaig  tenir  qu'arràn  mateix  d'un  pre- 
cipici, ei  més  fondo   de   tots,  les  faldilles  se'm 
van  enredar  en  una   mata  de  boix,  y  això  va 
aturarme  la  caiguda.  Però  veliaqui   que  quan 
ja'm   veya   mitg  salvada...   jAy,    doctor!  (con- 
vulsa y  anguniadíssima,  mirantse persistentment 
les  puntes  dels  peus  com  si  hi  tingués  quelcom 
esjerehidor,  acabant  per  alsarse  bruscament  de 
la  cadira  ab  les  faldilles  discretament  reculli- 
des y  xisclant  estridentment)  jAy,  ay! 

DR.    ARNAU 

Per  Deu  senyora,  tranquilisis. 

viuda  (xisclant  novament) 
,-Ay! 

DR.    ARNAU 

jSosseguis,  li  prego!  jQuina  imaginació! 

VIUDA 

(més  reposada  però  encara  anguniosa  pantejant) 
jAy,  doctor!  jMe  semblava  que  la  veya! 

dr.  arnau  (estranyat) 
^Qué  veya  que? 

VIUDA 

(parlant  ab  les  dents  tancades,  ab  barreja 
com  d'horror  y  repugnància) 

La  serp...  una  serp  groixuda  com  el  bras  y 
llarga...  llarga...  que  se'm  va  entortolligar  per 
les  cames,  (nova  estremitut  d  esborronament  re- 
cullinse  les  faldilles  y  altre  xiscle)  \  Ay! 

DR.    ARNAU 

Per  Deu,  calmis,  no  sigui  aixís...  Segui, 
segui,  y  procuris  distreure  ab  altres  pensa- 
ments més  agradosos.  .(remenant  per  sobre  la 
taula)  Veyàm,  provi  d'entretenirse  un  mo- 
ment ab  les  làmines  d'aquesta  revista...  (lle- 
gint el  títol y  tornantlo  a  deixa*-)  «La  Chirurgie 
Moderne»...  No.  (el  mateix  joch  ab  un  altre  re- 
vista) «Anatomíe  Pathológique»...  Menos.  (aga- 
jantne  un  altre  qual  titol  llegeix  per  ell  y  dei- 
xantla  estar  també  sobre  la  taula)  Tampoch. 

Senyora,  ho  sento  molt,  però  aquí  tinch  una 
biblioteca  tan  impròpia  pel  cas... 

VIUDA 

(sha  assegut  y  tranquilisada  del  tot) 
Li  estimo  de  la  mateixa  manera...  però  no 
cal  que  s  molesti.  Estich  tranquilisada. 

DR.    ARNAU 

Ho  celebro  moltíssim. 
viuda 
Cregui,  doctor,  que  es  una  bona  pena  el 
ser  aixís  com  soch  jo. 

DR.    ARNAU 

Realment  si  que  es  un  extrem,  de  sensibili- 
tat el  de  vostè,  però  no  s'apuri,  que  tot  ho 
adobarem. 

VIUDA 

jQuanta  molèstia,  doctor! 

DR.    ARNAU 

;Vol  callar!...  Quan  estigui  un  xich  més 
reposada  tornarem  a  parlar. 

VIUDA 

No  senyor,  de  cap  manera.  Pot  continuar, 
ja  li  he  dit  que'm  trovava  divinament. 

DR.    ARNAU 

Donchs  aixís...  [transició)  Vostè  deu  íer 
poch  exercici  ,; veritat? 

VIUDA 

El  caminar  me  cansa  molt. 

DR.    ARNAU 

Y  ab  tot,  li.  fora  molt  convenient. 

VIUDA 

Donchs  ho  faré. 

DR.    ARNAU 

Durant   ei    seu    matrimoni    ^havia   tingut 
disgustos  de  consideració,  penes  íondes? 

VIUDA 

(ab  naturalitat  y  sense  sentiment) 
Ay,  no  senyor,  no;  ei  meu  marit — que  al 
Cel  sia — era  una  bellíssima  persona:  en  tot  me 
deixava  fer  sempre  la  meva  voluntat,  y  en 
quant  a  disgustos,  ni  temps  li  hauria  quedat 
pera  donarmen.  També  era  dels  enfeinats,  ell; 
sempre  al  despaig.  al  Jutjat  o  a  l'Audiència. 

DR.    ARNAU 

,f£ra  advocat  el  marit  de  vostè? 

VIUDA 

Si  senyor,  y  criminalista  per  torna.  Això  es 
l'única  queixa  que'n  podia  tenir. 

DR.    ARNAU 

No  comprench. 

VIUDA 

<iQué's  creu  que  es  poch  terrible  tenir  un 
advocat  per  marit?  Jo,  les  poques  estones  que 
podia  estar  al  costat  del  meu,  no  més  li  sentia 
parlar  de  judicis  orals,  de  magistrats,  de  có- 
dichs  penals  d'anys  presiri,  y  de  cadenes  per- 
pètues. Vaja,  no  digui,  que  això  es  desespera- 

dor.  Però  pel  demés,  ja  li  he  dit,  de  digustos 
oi  un. 

DR.    ARNAU 

Essent  aixís,  aquesta  nerviositat  de  vostè 
^ha  notat  si  se  li  ha  acentuat  després  de  la 
mort  del  seu  espòs? 

viuda  (fent  memòria) 
Si,  senyor.  Y  vegi,  no  me  l'havia  feta  may 
aquesta  observació.  Si,  si,  perquè  vaja,  abans 
no'n  era  pas  tant  d'estremosa.  ^Qué's  figura? 
Ara  tocar  un  tros  de  vellut,  tota  m'esborrona, 
pelar  un  préssech,  jDeu  me'n  guart! — y  això 
que  m'agraden  molt, — sentir  el  xiulet  d'una 
locomotora, 'm  posa  pell  de  gallina,  (tot  això 
ho  ha  dit  traduhint  les  sensacions  ab  una  mími- 
ca y  gest  de  cara  molt  expressius.  Tot  d'una 
s'iníerromp  per  un  i?istant  proseguint  després 
la  explicació  arrossegant  les  paraules,  molt 
violeniada  per  lesjors  que  se  li  nota  de  resistèn- 
cia a  la  impressió  d 'esgarri/ansa  que  li  causa  el 
reclam  d'un  esmolet  que  puja  del  carrer  agut  y 
estrident,  obtingut  per  la  vibració  de  l'aresta 
duna  fulla  de  acer  sobre  la  mola  en  moviment) 
Sentir...  quan  sento...  (no pot  més,  s  aixeca  molt 
enguniosa  y  agitada)  Doctor,  dispensi,  però  no 
puch  més,  no  es  possible  contenirme. 

DR.    ARNAU 

Vaja  senyora,  procuri  dominarse.  L'esfors 
la  voluntat... 

VIUDA 

No  puch  ferhi  més;  cregui  que  sento   molt 

haver  de  donar  aquest  espectacle  (arriva  del 
carrer  una  vibració  més  aguda  reclam  del  esjno- 
let.  La  viuda  Querol  se  tapa  les  orelles  ab  les 
mans,  tot  fent  un  xiscle). 

dr.  arnau  (comprenent} 

Ah,  <;es  aquest  esmolet  lo  que  la  molesta? 
Veyam,  esperis,  provaré  d'ajustar  millor  el 
balcó,  (mentres  el  doctor  ho  intenta,  la  viuda 
Querol,  qu'ha  anat  a  rejugiarse  en  un  reco  de 
la  sala  se  irova  soplada  per  la  presencia  del  es- 
quelet. Ràpidament,  aparta  les  mans  de  les  ore 
lles,  Ja  un  xiscle  agudíssim,  esdevé  rígida,  y 
tintinejant  totjense  enrera,  arriva  a  la  taula 
ahont  s'apoya  ab  una  mà  pera  no  caure  sense 
perdre  de  vista  ni  un  sol  instant  la  esfereïdora 
ossamenta  a  la  que  guayta  ab  gran  astorament 
y  posat  de  cataléptica.  El  doctor  al  sentir  el  xis- 
cle, ha  corregut  en  auxili  de   la   seva   clienta)^ 

DR.   APNAU 

^•Qué  es?  iQué  te?  jSsjnyora!  (la  condueix 
fins  a  la  butaca  ahont  la  deixa  asseguda.  En  Iü 
pacienta  sopera  com  una  sedatió,  restant  des  - 
mayada)  Però  ^qué  ha  sigut?  (dirigeix  la  vista 
al  àngul  ahont  hi  ha  l'esquelet  y  demostra  es- 
plicarse  lo  succehit  rodant  el  cap  ab  contrari  t'- 
tai. Tot  això  rapidíssim)  jS'ha  desmavat!  (Ja 
un  moviment  instintiu  com  pera  descordarli'l  cos 
del  vestit,  però  retira  bruscament  les  mans  com 
si  s'hagués  punxat)  <{Qué  faig?  (tocantla  suau- 
ment per  sobre  la  espatlla  co?n  pera  retornaria) 
jSenyora!  [Senyora!  ..  |Y  no's  retorna!  (tot 
apressat  y  enguniós  corre  cap  el  polsador  eléc 

trich,  més  al  arribarhi's  repensa  y  agafa  un 
pom  de  sals  de  sobre  la  taula  Jentlo  aspirar  a  la 
desmayada)  Aquesta  dona'm  desconcerta;  no 
sé  ahont  soch.  (la  viuda  Querol  fa  un  lleuger 
moviment  de  reacció  El  doctor  se  dirigeix  cap 
al  fons,  pren  una  bata  d  operador  y  ab  ella  tapa 
lesquelei,  tornant  ràpidament  al  costat  de  la 
pacienta)  [Senyora!  jSenvora  Querol!  (liacosta 
novament  el  pom  de  sals  al  ?ias.  La  viuda  Querol 
va  revenintse)  {Senyora!;..  No  s'alarmi,  no  ha 
sigut  res. 

VIUDA 

(ab  barboteig  com  despertant  d'un  somni) 
^Quí  eh?  (jQui'm  crida? 

DR.   ARNAU 

Soch  jo.,  animis;  vaja,  sosseguis.  (Pausa. 
La  viuda  Querol,  més  revinguda.  va  mirant  es- 
tranyadament  al  seu  voltant  al  doctor,  als  mo- 
bles, als  quadros,  com  per  conseguir  coneixe- 
ment d' alia  ahont  se  trova.  De  sobte,  al  guaitar 
al  reco  ahont  havia  vist  l  esquelet  la  sorprèn  el 
recort  de  la  passada  visió,  s  aixeca  bruscament y 
aferrantse  al  bras  del  doctor  ab  totes  dues  mans 
li  diu  ab"  veu  nuada  pel  terror)  jAilí!...  jAllí 
era!...  jAllí!  (torna  a  caure  feixugament  ala 
butaca  y  li  esdevé  una  crisis  de  llàgrimes). 

DR.   ARNAU 

(sincerament  conpadit  v  tendrement  interessat 
per  la  malalta) . 

Plori,  plori,  (per  l  esquelet)  però  no  tingui 
por  que  ja  no'l  veurà  més.  (Pausa). 

VIUDA 

(completament  possesionada  d'ella  mateixa, 
però  apenada) 

<jEs  vostè  doctor? 

dp  .  aknau  (ab  molta  solicitut) 
Si  senyora,  soch  jo  queaqui  m'estich,  pera 
que  no  li  passi  rés.  ^Que  no  hi  té  confiansa  en 
mi? 

VIUDA 

jPerdónim!  jDeu  meu!  <fQué  deurà  pensar? 

DR.    ARNAU 

Rés  que  li  pugui  ser  desfavorable.  Cré- 
guim  que  m'inspira  un  interès  especialíssim 
el  seu  estat.  Jo  si  que  m'haig  de  donar  la  culpa 
de  lo  que  li  acaba  de  succehir,  encara  que 
tampoch  la  tingui  tota.  Bona  part  es  del  criat. 
(per  l esquelet)  Aquell  trasto...  <Jsab?  no  més 
me  serveix  per  uns  estudis  especials  que  es- 
tich  fent,  aixís  es  que  tinch  advertit  que  a  l'ho- 
ra de  consulta  el  retirin  d'aquí.  Jo,  franca- 
ment, ni  me  n'havia  adonat;  però  ja  li  dich 
que'm  sentirà'l  criat. 

1 

VIUDA 

Ay,  no,  doctor  Sentiria  molt  que  per  cul- 
pa meva... 

DR.  ARNAU 

Per  culpa  d'ell  serà... 

VIUDA 

M'ha  de  permetre  que  no  li  dirà  rés. 

dr.  arnau  (somrient) 
Si  m'ho  demana  aïxís... 

VIUDA 

(somrient  iambé) 
Gràcies,  per  lf>   seva  atenció,  (cambiant  de 
tó,  de  sopte  y  ab  ajany)  Digui,   doctor,  siguim 
ben  franch.  ^No  es  cert  que  estich  molt  maia? 

DR.    ARNAU 

Rés  d'aixó.  Vostè  està  bé,  completament 
bé.  Aquests  sobressalts  no  son  més  que  efecte 
d'un  xich  de  debilitat  del  sistema  nerviós; 
part  de  temperament,  part  de...  (dolsament) 
Ara  es  a  mi  a  qui'm  toca  renyar. 

VIUDA 

(ab  molta  postureria) 
Renyim,  renyim. 

dr.  arnau  (ab  afabilitat) 
Donchs  si  senyora;  vostè  no  se'n  adona, 
però  s'hi  ajuda  a  n'el  seu  mal.  No  se'n  ofen- 
gui, però  eb  lo  cert...  no  diré  que  li  agradi  te- 
nirlo,  això  no,  però...  però.,  (dissimulant  ab 
una  rialleta  l'acritut  del  concepte)  no  li  dol 
que  la  planyin  perque'l  té,..  <mo  es  veritat? 

viuda 
(abaixant  els  ulls  y  rient  ab  moequería) 
jQu'es  dolent  doctor! 

DR. ARNAU 

Però  això  no  es  pas  tot;  també  hi  contri- 
bueixen forsa  les  circunstancies  especials  deia 

seva  vida  present...   Vostè  no  té  fills,  ^veritat? 

VIUDA 

(ab  tristesa  entre  sentida  y  estudiada) 
No  senyor,  soch  sola.  completament  sola 
al  mon. 

DR     ARNAU 

Donchs  li  son  necessàries  ocupacions,  ocu- 
pacions serioses  que  la.  distreguin  y  fins  que 
l'absorveixin,  empro  sense  amohinarla...  (cada 
vegada  ab  més  efusió  sense  adonarsen)  A  vostè 
no  li  convé  la  solitut,  y  de  que  no  li  convé  fins 
arriva  a  donarsen  compte  vostè  mateixa,  de 
vegades,  y  llavors  'passa  al  altre  extrem,  que 
no  es  menos  perillós,  y  va  a  reunions  y  fa  vi- 
sites y  cerca  amistats  y  sovinteja  el  teatre... 
^no  es  cert? 

VIUDA 

Si,  Doctor  si,  me  coneix  tan  bé  com  jo 
mateixa. 

DR      ARNAU 

«jQuant  temps  fa  que  es  viuda? 

VIUDA 

{ab  certa  amargura  de  bon  tó) 
Ginch  anys;  el  dotze  del  mes  passat  varen 
complirse. 

DR.  ARNAU 

(insinuantse  per  moments  ab  complerta  in- 
consciència) 

Donchs  procuri  ferse  càrrech  de  que  vostè 
se  trova  a  la  flor  de  la  vida,  vostè  es  jove,  ben 

jove,  y  per  car  que  li  sigui  el  recort  del  espòs 
perdut,  ni  ha  de  permetre  que  l'absorbeixi 
completament  ni  tampoch  li  convé  reaccionar 
contra  aquest  perill  cayent  de  la  banda  oposa- 
da. Al  mon  hi  han  mil  objectes  dignes  de  la 
afecció  y  solicituí  d'una  persona  de  les  quali- 
tats de  vostè...  (un  suspiret  d'ella.  El  doctor  se 
dona  compte  al  arrivar  a  n  aquest  punt,  de  la 
situació  periílosissima  en  que  s  ha  colocat  y  s  in- 
terromp bruscament) 

VIUDA 

Digui,  digui,  doctor;  l'escolto  molt  agra- 
dosament. 

DR.   ARNAU 

(sobreposat  y  dissimulant) 
Perdoni,  però  observo  que  portat  del  inte- 
rès que'm  inspira.  .  el  seu  estat,  anava  entrar 
sense  adonarmen  en  un  terreno  d'indiscreció... 
Vostè  té  prou  talent  pera  saber  conduirse  de  la 
manera  més  pròpia,  y  no  li  faltaran  per  altre 
part  bons  consellers.  . 

VIUDA 

(resoltament  y  en  un  moviment  de  emoció 
sincera) 

Continuhi,  ii  prego.  Me  parlava  abans  de 
obgectes  que  podien  omplirme  la  vida...  <?Qué 
més  voldria  jo,  que... 

dr.  arnau  (divagant) 
Si;  me  referia  als  sens  fi  de  motius  que  po- 
drien   solicitar    els    seus     bons    sentiments: 
l'exercici  de   la  beneficiencia,  l'amor  als  des-- 

graciats...  (sincerament  y  ab  cert  joch  d'entu- 
siasme) Jo  mateix,  senyora,  també  un  solitari, 
tinch  un  amor,  una  fe,  un  entusiasme  que'm 
fa  agradosa  y  estimable  la  vida:  la  meva  pro- 
fessió tal  coni  jo  lentench  y  la  practico,  per- 
què n'hi  han  molts  de  metges,  però  pochs 
que'n  siguin  de  debò;  molts  ne  fan  l'ofici,  no'l 
ministeri. 

VIUDA 

Però  si  la  vida  de  vostè  es  molt  trista... 
Aquest  gabinet  tan  fosch  y  tan  serio,  aquestes 
eines  tan  esfereïdores,  el  tracte  seguit  ab  gent 
que  sofreix... 

DR.    ARNAU 

(ab  somriure  afable) 

Aixís  y  tot...  ja  ho  veu. 
viuda 

(ab  cert  deix  de  decepció  y  ab  timidesa,  fina- 
ment estudiada) 

Si  vostè  se'n  aconsola...  y  ben  aconsolat 
que'n  deu  estar  quan  no  ha  procurat  alegràr- 
sela...  com  sembla  que  no  més  pugui  ser  ale- 
gra la  vida...  (transició)  ;Ay!  \ perdoni m!  Ara 
soch  jo  la  que  li  faig  sermons  que  vostè  no  ne- 
cessita. 

DR.   ARNAU 

Pot  ser  si.  La  seguida  concentració  en  els 
propis  pensaments  devegades  a  i:  per  fernos 
obtusos  pera  compendre  allò  que  més  conve- 
nient pot  sernos.  Jo  també  m'hi  sento  devega- 
des de  massa  sol,  (ab  intenció)  però...  ara  com 
ara...  no  soch  prooens  a  somiar. 

(Riuen  discretament  tots  dos  pera  dissimular 
una  certa  emoció  de  qués  senten  corpresos). 

VIUDA 

jAy!  jno  me'n  parli!  (Ab  intenció  dissimula- 
da per  un  vernís  de  jovialitat ) 

DR.    ARNAU 

Y  no  sempre  els  somnis  son  d'estimbaments, 
senyora.  (A  tot  això  7  doctor  sha  posat  dret, 
en  disposició  d'anar  a  darrera  la  taulaJíPermé- 
tim.  (Jormula,  entregant  després  [la  recepta  a 
la  viuda  Querol.)  Si  es  servida.  Es  un  senzill 
reconstituyent  que'm  sembla  queia  millorarà; 
per  altra  banda  no  olvidi  lo  del  exercici;  algu- 
na dutxa  també  la  tonificaria. 

VIUDA 

jAy,  doctor!  Quina  sort  la  d'haverlo  vingut 
a  trovar. 

dr.  arnau  (amablement) 
Ja  li  he  dit  que  no  tot  ho  haig  de  fer  jo. 

VIUDA 

(ab  intenció  dissimulada) 

^Quan  li  sembla  que  puch  tornar  a  véurel? 
^D'aquí  quinze...  d'aqui  vuit  dies? 

DR.    ARNAU 

(També  ab  intenció,  més  ab  visible  encongiment) 

Sí;  serveixis  molestarse  novament  d'aquí... 
vuit  dies. 

VIUDA 

(allargantli  la  mà  molt  gentilment) 
Doctor,  li  quedo  molt  reconeguda. 

dr.  arnau  (estrenyentli  molt  efusivament) 
Soch  sincerament  un  amich  de  vostè,  (toca'l 
pulsador  y  apareix  inmediaiament  en  Joan  pel 
fons  dreta  retirantse  darrera  de  la  viuda  Querol 
després  que  aquesta  y  el  doctor  s'han  despedit, 
ab  una  inclinació  de  cap.  El  Doctor  Arnau  queda 
un  instant  pal-plantat  guaitant  l'indret  per  ahont 
ha  desaparescut  la  viuda  Querol.  Després  se  gira 
suaument  y  Ja  un  sospir  profond  sense  ser  soro- 
llós, com  pera  aspirar  el  perfum  sobtil  de  que  ha 
omplert  la  cambra  la  presencia  d'aquella  dona. 
A  seguit  va  a  ocupar  la  butaca  ahont  havia  segut 
la  viuda  Querol  y  acotant  el  cap  s  endinsa  els 
dits  entre' Is  cabells.  Quan  sembla  que  vagi  a  abs- 
treures,  s  aixeca  de  sobte  y  mirant  recelosament 
al  seu  voltant,  com  si  anés  a  preparar  una  mali- 
Jeta,  fa  cap  al  balcó  mirant  al  carrer  per  entre 
les  persianes;  després  avensa  més  el  buste  fins 
que  penetra  tot  ell.  Pausa  curta.  Tota  aquesta 
escena  ab  gran  sobrietat). 

JOAN 

(apareix  pel  Jons  dreta  y  diu  maquinalment 
desde  la  porta) 

Senyor  Doctor...  (estranyat  de  no  veure  al 
Doctor  Arnau)  Ay,  ay...  (ovirantlo  al  balcó  y 
fent  un  pas  endins)  Senyor  doctor,  que  allà 
fora  s'impacienten.,  (comprenent  que  l  doctor 
no  Iha  sentit,  avensa  més  y  toma  a  eridarlo 
alsant  més  la  veu)  Senyor  doctor...  (el  doctor 
segueix  sense  contestar.  Després  de  les  primeres 
paraules  den  Joan  ha  anat  baixant  suaument  el 

Menjador  amoblat  ab  riquesa  y  art.  Al  fons, 
porta  que  lé  accés  a  un  corredor.  A  ]a  dreta  dues 
portes:  la  de  primer  terme  es  la  del  lavabo;  la  de  se- 
gon terme  la  de  la  cambra  de'n  Daniel  \  la  Elvira. 
A  la  esquerra,  balcó  que  mira  al  carrer. 

A  dreta  y  esquerra  de  la  porta  que  mira  al  fons, 
respectivament,  un  buffet  y  una  otomona;  al  costat 
del  balcó  un  escalfa  panxes  ab  un  mirall  al  damunt. 
Elsdemés  sòcols  de  la  paret  ocupats  per  cadires. 
Avensant  cap  al  prosceni,  dos  balancins.  Taula  de 
menjar  al  mitg  y  llàntia  central. 

Quadros,  plats  y  altres obgectes  artístichs  deco- 
ratius. 

Es  al  matí. 

(La  Layeta,  espolsant  les  cadires;  en  Joan, 
passant  el  plomer  pels  quadros.) 

LAYETA 

(cantant,  tot  acompanyantse  a  cops  d1  espot- 
sadors) 

«Tengo  un  rizo 
sobre  la  frente 
que  a  mi  chiquillo 
le  vuelve  Jelo.» 

JOAN 

Ja  ho  crech,  ja.  jAy,  qui  pogués  ser  ei  seu 
chiquillo! 

layeta  (rient  y  seguit  la  canso) 
«Dos  ricitos 
en  las  mejillas^ 
y  otro  ricito 
en  el  pescuezo.» 

JOAN 

jSi  ho  sàpigues,  Layeta,  la  malícia  que  li 
tinch  a  n'el  seu  cabo  d'artilleria!  No'l  puch 
sofrir,  en  bona  íé.  Quan  els  diumenges  a  la 
tarde'l  veig  clavat  aquí  sota'l  balcó,  qu'espera 
que  vostè  surti  per  anar  tots  dos  al  Parque  a 
veure  les  bèsties,  cregui  que'm  venen  desitjós 
de  tornarme  elefant. 

layeta  (rient  sorollosament) 
jY  ara!  <jY  això  per  qué? 

JOAN 

Per  estabonirlo  d'un  cop  de  trompa  aixís 
que  se'm  posés  al  davant. 

'layeta 
^Y  si  errés  el  tret  y'm  tocava  a  mi? 

JOAN 

No  tingui  por,  que  ja  me'n  asseguraria,  (in- 
tentant abrassarla  per  la  cintura)  A  vostè,  lo 
que  li  faria  es  agafaria  manyagament  ab  la 
trompa,  aixís... 

layeta  (refusantlo) 
I  Ep!  Les  mans  quietes. 

JOAN 

No  sigui   tan   esquerpa,  dona;    ben   segur 


LES  ALES  DE  CERA  47 


que  ab  el  seu  general  no  hi  deu  ser  tan  mi- 
rada, 

LAYETA 

Ab  ell  y  ab  tothom  <jqué's  ha  pensat? 

JOAN 

Be,  però  <{vol  fer  el  favor  de  dirme  què  li 
troba  a  un  tipo  com  aquell?  <;'Qué  té  que  jo  no 
tingui?  <jQue's  creu  que  no  fora  més  guapo  jo 
també  vestit  d'uniforme,  ab  aquell  xarrasco  al 
costat  y  ab  el  pajariio  al  ros  els  dies  de  gala? 

layeta  (rient) 

<j  Vostè?  jVaya  una  fila  més  galdosa  que 
faria! 

JOAN 

<jQué  vol  dir?  Miri  que  soch  home  pera 
sentar;;  plassa  avuy  mateix  no  més  que  pel 
punt  de  desbancar  a'n  aquell  mil  homes. 

LAYETA 

Oh,  d'això  ja'n  parlaríem. 

JOAN 

jY  quina  mal  hora  va  tenir  el  senyor  doc- 
tor d'anarse  a  casar! 

LAYETA*) 

Ay,  ay,  ^per  qué? 

IOAN 

Perquè  jo  abans  hi  estava  molt  tranquil  en 
aquesta  casa,  sense  cabòries  ni  frisanses,  de 
cap  mena,  y  d'ensà  que  tinch  mestressa  y  de 
que  ab  la  mestressa  va  venir  la  seva  cambrera, 

una  cambrereta  tan  maca  com  es  vostè,  jo  no 
dormo  ni  sossego,  créguim. 

LAYETA 

Ay  jdèixim  riure! 

JOAN 

<jLi  sembla  que  no?  Vaja,  a  les  cases  hont 
hi  ha  criat,  jo  ho  privaria  que  hi  entressin 
cambreres  aixerides  ab  promès. 

layeta   (posturera) 
^Tan  greu  li  sab  haverme  conegut? 

JOAN 

Si  senyora,  perquè  això  ha  sigut  ficarme  la 
mel  a  la  boca.  Sort  qu'espero  que  aixis  que 
aquell  Mambrú  hagi  acabat  el  servey,  a  vostè 
li  passarà  l'enlluernament.  Si  bon  punt  el  vegi 
vestit  de  paisà,  ni  se  li  mirarà  la  cara;  n'estich 
cert. 

LAYETA 

jAy,  ay!  jquína  palica  més  ben  arrencada 
que  tenim  avuy!  Fassi,  fassi,  o  sinó  ens  hi 
arreplegarà  l'hora  de  dinar  aquí. 

joan  {tornant  a  la  jeina) 
jQuin  una  n'hi  ha  de  vostè! 

LAYETA 

{cantant  y  espolsant  fort) 

«Tengo  dos  lunares 
tengo  dos  lunares...» 

(Apareix  la  Elvira,  pel  fons  esguerra,  por- 
tant als  dits  la  tasca  de  brodar.) 

ELVIRA 

jLayeta!  <jQu'es  aquest  rebombori?  Desde'l 
cusidor  se'ls  sent.  Pensin  qne'l  senyoret  en- 
cara dorm,  que  l'han  vingut  a  buscar  a  les 
cinch  del  matí,  y  li  convé  descansar. 

LAYETA 

Ay,  perdònim  senyoreta;  no  ho  sabia. 

ELVIRA 

Vagi,  vagi  a  la  cuina  a  prepararli  l'xacola- 
ta,  que  tot  seguit  que  s'llevi'1  troví  a  punt. 

LAYETA 

Moll  be  diu,  senyoreta,  (desapareix  pel  fons 
dreta) 

ELVIRA 

Y  vostè,  Joan  ^encara  no  està  llest  del 
menjador? 

JOAN 

Si  senyora,  ja  ho  tinch  tot  net. 

ELVIRA 

Donchs  vagi  al  despaig  y  cuidi  de  deixarho 
més  curiós  tot  allò,  qu'està  més  plè  de  pols 
que  una  carretera. 

JOAN 

Perdoni,  però  com  que'l  senyor  doctor  me 
té  privat  que  li  toqui  ni  un  paper  de  sobre  la 
taula... 

ELVIRA 

No  li  parlo  precisamente  de  la  taula,  la 
vitrina  dels  instruments  està  que  s'hi  pot  es- 
criure ab  el  dit;  els  metalls  de  la  cadira  de  re- 

7 


50  MANEL  FOLCH  Y  TORRES 

coneixements,  fan  llàstima  de  mirar.  Ahir  ma- 
teix, de  conciencia  que'm  íeya,  vaig  passar  el 
plomero  per  l'esquelet;  les  trenyines  li  anaven 
de  costella  a  costella. 

JOAN 

Veurà,  com  es  una  cosa  tan  delicada,  sem- 
pre m'fa  por  de  malmétreli  algun  os. 

ELVIRA 

Fentho  ab  compte  no  li  ha  de  sucsehir  res. 
Vagi,  vagi,  y  tingui  present  lo  que  li  he  dit. 

JOAN 

Serà  servida,  senyoreta,  (se  retira  pel  fons 
dreta.  L Elvira  s'assenta  en  un  balancí  ys  posa 
ajer  tasca.  Pausa.  En  Daniel  apareix  per  la 
dreta  segon  terme,  y  caminant  de  puntetes  va  a 
colocarse  al  darrera  de  la  seva  dona  que  no'l 
sent,  li  acosta  la  boca  a  ï orella  y  diu  modulant 
la  veu) 

DANIEL 

jCu-cut! 

ELVIRA 

(mitg  girant  el  cap  suaument  sense  jer  cap 
gest  de  sorpresa) 

«jEtstu,  Daniel?  No'm  creya  que*t  desper- 
tessis tan  d'hora. 

DANIEL 

(ab  certa  decepció  dissimulada) 
No  tenia  mes  són...  (pausa  curta)  Y  donchs 
^sembla  que  no  t'has  espantat? 

elvira  {molt  naturalment) 
,;Qué  vols  dir?  Ah,  si;  no,  no  m'has  espan- 
tat pas.  «jNo  veus  que  tot  seguit  t'he  conegut 
la  veu?  {rient)  Ja  es  una  manera  ben  original 
de  donar  el  bon  dia,  per  això. 

DANIEL 

Ja  has  ben  cambiat  ja;  en  altre  temps... 

ELVIRA 

jUy!  jDe  quin  temps  me  parles!...  D'aixó  sí 
que  te'n  pots  ben  alabar;  m'has  adobat  que  no 
semblo  la  mateixa.  «Jo  passarme  abans  tot  un 
dematí,  o  tota  una  tarde  assentada  fent  brodat, 
Richelieu  o  qualsevol  altra  feina  d'aquestes 
tan  entretingudes  y  que  volen  tanta  paciència? 
jY  ca!  Hauria  sigut  lo  mateix  que  posarme  en 
un  poltro  de  torment. 

daniel  (fredament) 
Prou,  prou;  no  cal  que  ho  diguis,  que  no 
m'ha  passat  pas  per  alt. 

ELVIRA 

Jo  creeh  que  fins  he  cambiat  de  caràcter; 
aquelles  imaginacions,  aquells  exaltaments 
per  qualsevol  cosa...  res...  res  absolutament. 
Ara  tot  m'ho  miro  ab  tranquilitat,  serenament, 
soch  reflexiva,  casolana  y  fins  m'he  tornat  po- 
sitivista jcalcula!  Jo  positivista.  Si,  noy,  si, 
hem  de  fer  casa  y  fillet  meu,  tu  portaves  una 
administració...  si  d'alló  pot  dirsen  adminis- 
tració, j Mira,  no  més  d'estalvis  en  els  gastos 
ordinaris  he  fet  un  reconet!..,  No,  no  te'n  vuy 
dir  res.  Ja  veuràs  quin  regalo  l'dia  del  teu  Sant. 

daniel  (ab  indiferència) 
<;Si? 

ELVIRA 

Ah,  y  pel  demés  estich  molt  bona.  Recór- 
daten.  ^Oy  que  faig  mès  posat  de  persona  ma- 
jor ara,  que  no  pas  quan  era  viuda?  M'he  en- 
groixit  una  mica  y  tot  ^oy?  Al  menos  de  la 
cara;  tothom  m'ho  diu.  r  Ay  fill!  es  que  no  t'ho 
pots  pas  pensar...  Aquelles  migranyes  me  tre- 
yen  a  grapats  la  carn  de  la  fesomia,  (adonantse 
de  sobte  del  posat  displicent  del  seu  marit)  Però 
<jqué  tens?  <jQué  no't  trooes  be? 

DANIEL 

(tractant  de  dissimular) 
Si,  si;  molt  bé. 

ELVIRA 

Ah,  vaja.  Ja  ho  entench;  es  que  aquell 
parell  d'esbojarrats  t'hauràn  despertat  ab  la 
gatzara  que  feyen,  y  encara  t'hauràs  quedat  ab 
ganes  de  dormir. 

DANIEL 

No;  quan  ells  eren  al  menjador  jo  ja'm 
vestia. 

ELVIRA 

Donchs  mira,  fas  cara  de  amohinat.  <íQue 
potser  està  de  cuidado  el  malalt  d'aquesta  nit? 

DANIEL 

jCà!  no  ha  sigut  més  que  una  alarma. 

ELVIRA 

jCaram!  Ja  podrien  tenir  un  xich  més  de 

consideració  tan  mateix.  Quan  no  n'hi  ha  ver- 
dadera  necessitat,  no  sé  perquè  se  l'ha  de  mo- 
lestar al  metge  a  unes  hores  tan  intempes- 
tives. 

DANIEL 

Veuràs...  La  gent  se  creya...  (per  la  tasca 
d'Elvira)  ^Qué  es  això  que  brodes? 

elvira  (riallera) 

;Ah,  curiós!  No's  pot  saber. 

daniel  (més  ben  humorat) 

<iTambé  es  una  sorpresa?  ^Com  la  del  re- 
galo? 

elvira  (ab  posturería) 
Si,  senyor  marit,  també  es   una   sorpresa; 
una  sorpresa  que  t'agradarà   molt.    (transició) 
<íQue  no  vols  esmorsar? 

DANIEL 

Si,  que  aviat  deuré  tenir  el  cotxe  a  baix. 

ELVIRA 

Desseguida  te'l  serviran,  (toca'l  polsador y 
apareix  la  Layela  pel  fons  dreta)  Layeta,  el 
xacolata  del  senyoret. 

LAYETA 

Molt  be  diu.  (Se'n  va  per  igual  lloch.  En- 
tretant l'Elvira  treu  del  calaix  del  buffet  un 
tovalló  y  un  tovallonel  y  para  taula  davant  del 
lloch  en  que  s  haurà  assentat  el  seu  marit.  A  se- 
guit apareixerà  la  Layela  pel  fons  dreta,  por- 
tant en  una  safata  una  xicra  ab  xacolata,  un 
platet  ab  melindros,  una  ampolla  ab   aigua  y 

una  copa,  tot  lo  qual  deixa  assobre  la  taula  re- 
tirantse  després  pel  mateix  lloch  que  ha  vingut. 
Pausa.  Durant  lescena,  en  Daniel  anirà  pre- 
nent el  xacolata). 

ELVIRA 

(escometent  a  nen  Daniel,  molt  joganera)  Ben 
segur  que  no't  recordes  d'una  cosa. 

DANIEL 

<jDe  qué? 

ELVIRA 

jAh  desmemoriat!  <jSabs  que  gairebé  hauria 
d'agraviarmen? 

DANIEL 

Però  si  no  sé  de  que'm  parles. 

ELVIRA 

Es  que  hi  han  coses  de  les  que  se'n  te  sem- 
pre recort. 

DANIEL 

Donchs  fïlleta,  perdónam...  No  sé... 

elvira  (mirantlo  ab  intenció) 
Veyam.  ^De  qué  fa  un  any,  avuy?  Aquesta 
tarde  1  farà. 

daniel  (jent  memòria) 
<:Avuy? 

ELVIRA 

Si.  home,  avuy,  aquesta  tarde,  ^encara  no 
hi  caus?  A  l'hora  de  consulta...  Vaja  noy,  me 
sembla  que  ja  no't  puch  parlar  més  clar. 

DANIEL 

(mirantla  fixament  y  fent  memòria) 
Potser  del  dia  que  vas  venir... 

elvira  (alegre  y  amorosida) 
jAlabat  siga  aquell   Sant!...    Y   sí,   Daniel 
meu,  això  mateix. 

daniel  (ab  naturalitat) 
Donchs  veyes,  a  mi  m'hauria  passat  ben  bé 
per  alt. 

elvira  (fentse  la  ojesa) 
jOh,  tu  si  que!,.,  (molt  jovial  y  ab  gran  es- 
pressió)  Encara'm  sembla  quet  veig  ab  aquella 
gravetat.  «Senyora»  per  aquí...  «Senyora»  per 
allà...  .iVols  que  t'ho  digui?  Estaves  molt 
guapo. 

daniel  (ab  complacencia 
<:De  debò?  Més  que  ara  <ioy? 

ELVIRA 

No,  més  qu'ara  no;  posémho  a  tant  com 
ara.  (li  fa  un  petó  al  front)  Qui'ns  ho  havia  de 
dir  ^oy? 

daniel  (ab  certa  preocupació) 
Si  que  es  ben  cert;  qui'ns  ho  havia  de  dir. 

ELVIRA 

(com  fent  balans  mental  de  recorts) 
jUn  any!  jSí  n'han   passades   de   coses   en 
un  any!  (pausa  curta) 

daniel  (de  sobte  y  ab   resolució) 
Y  escolta;  siguem  ben  franca. 

ELVIPA 

<íQué? 

DANIEL 

Es  una  pregunta  que  he  estat  una  pila  de 
vegades  a  punt  de  fértela,  però  sempre'm  re- 
sultava violent;  ara  que  tu  mateixa  has  retret 
aquell  dia.. 

elvira  (somrient) 

Ja  te'l  estalviaré  jo,  aquest  amohino.  Vols 
preguntarme  si  al  venir  a  consultarte  havia 
format  ja  intenció  respecte  de  tu,  ^no  es  ve- 
ritat? 

daniel  (sorprès) 

Si,  ^cóm  ho  has  endevinat? 

elvira  (acaronantlo) 

jOy!  i  El  meu  Daniel!  Ara  vegin  quines  sor- 
preses que  té.  T'he  endevinat  això  com  t'en- 
devino tot  lo  aitre.  T'estimo  tant  y  he  arrivat 
a  compenetrarme  tant  ab  tu,  que  en  els  teus 
ulls,  en  el  teu  posat,  en  el  més  insignificant 
dels  teus  moviments,  hi  llegeixo  mateix  que 
en  un  llibre.  Aquesta  observació  continuada 
de  tu  m'ha  portat  a  descobrir  moltes  coses, 
moltes,  maridet. 

daniel  (alarmat) 
^Moltes  coses?  <jY  quines  coses  son  aques- 
tes? 

ELVIRA 

No,  no  t'alarmis,  perquè  jo  estich  molt 
tranquila,  ,mo'm  veus?  y  soch  molt  ditxosa  al 
teu  costat,  y  vas  guanyant  cada  dia  als  ulls  de 
la  teva  doneta,  a  mida  que  jo... 

DANIEL 

<íQué  vols  dir?  ^Quét  penses  que  ja  no  t'es- 
timo? 

ELVIRA 

[Deu  nos  en  guart  d'aixó!  Si,  m'estimes; 
(ab  intenció  que  ella's  sab)  m'estimes  més  de 
lo  que  tu  mateix  te  creus,  però  encara  que  no 
fos  aixis.  jo  tinch  el  m^di  de  fer  que  m'esti- 
messis forsa,  forsa. 

DANIEL 

Ben  cert  que  no  t'entench;  però  constí 
que  encara  no  m'has  contestat  a  n'aquella  pre- 
gunta; es  a  dir,  a  la  pregunta  que  t'has  fet  tu 
mateixa. 

ELVIRA 

Es  veritat,  però  escolta;  <Jme  permets  que 
te'n  fassi  un'altra  de  semblants,  jo? 

DANIEL 

Digues. 

ELVIRA 

El  dia  que  vaig  venir  a  consultarte,  aixís 
que  vaig  sortir  del  teu  despaig  «Jvas  formarne 
tu  de  resolució  respecte  de  mi? 

DANIEL 

{després  de  vacilar  un  instant) 
Si,  ab  franquesa. 

ELVIRA 

T'ho  he  preguntgt  pel  gust  de  sentirho  de 
tu  mateix,  perquè  ja  n'estava  segura. 

DANIEL 

Donchs  aixís  confesses  que'l  teu  propòsit... 

ELVIRA 

Desde'l  dia  que  vares  serme  presentat  a 
casa  dels  Amell,  que  vaig  sentirme  fondament 
interessada;  després  vaig  acabar  per  enamo- 
rarme  de  tu.  Ja  sabs,  els  Ame'll  tot  lo  que  va- 
ren fer  pera  proporcionarnos  ocasions  de  vèu- 
rerns,  però  jo  a  tu,  de  moment,  no  vaig  ins- 
pirarte  ni  sols  atenció. 

DANIEL 

Y  la  teva  visita  d'aquell  dia  va  ser  motivada 
principalment... 

ELVIRA 

(acosiàntseli  més  y  ab  molta  tendresa) 
^Que't  sab  greu,  Daniel? 

daniel  (acarodantla) 

jTonteta!  {Elvira  recull  el  parament  de  taula 
que  deixa  sobre  el  buffet  mentres  ell  encén  un 
cigarro  Arriva  del  carrer  la  vibració  estridenta 
del  reclam  dun  esmolet.  Daniel  observa  atenta- 
ment els  moviments  d'Elvira  que  no  dona  mos- 
tra d ' atalayarsen  )  ^Sents,  Elvira?  (Ab  inten- 
ció.) lis  un  esmolet. 

elvira  (ab  naturalitat.) 

Oy  que  ve  bé.  Has  fet  santament  d'avisar- 
me  perquè  jo  no  hi  havia  parat  compte.  (Toca 
'l  polsador  eléctrich  y  apareix  la  Layeta  pel 
fons  dreta). 

layeta 

<jMana  alguna  cosa  la  senyoreta? 

ELVIRA 

Si,  miri,  ara  passa  un  esmolet.  Bàixili  els 
ganivets  de  la  cuina  y  unes  estisores  espunta- 
des que  trovarà  al  cusidor. 

LAYETA 

Molt  bé  diu,  senyoreta.  (Desapareix  pel  fons 
dreta.) 

daniel    (Ab  intima  decepció.) 

Abans.,,  abans  te  feyen  venir  agarrifanses 
els  reclams  dels  esmolets. 

ELVIRA 

Oy  que  es  ben  cert.  (Sobtantli  un  recort  a 
n'en  Daniel)  jTen  recordes? 

DANIEL 

Prou,  prou  que  me'n  recordo.  Ja  has  ben 
cambiat, 

ELVIRA 

(ab  en  intenció  y  suau  amargura) 
Ara  soch  més  prosaica  ^oy? 

daniel  (escorregut) 
No  sè  qne  vols  dir. 

elvira  (ab  misteri) 
Però,  mira,  jo  n'estich  ben!jcontenta  de  vèu 
rem  lliurada  d'aquells  ditxosos   nervis,  perquè 
lo  que  es  ara.   certes  impresions  cregués  que 
podrien  serme  molt  perjudicials. 

DANIEL 

No  t'entench.  {apareix  en  Joan  pel  fons 
dreta.) 

JOAN 

Hi  ha  el  senyor  Tarrés. 

DANIEL 

^En  Tarrés? 

ELVIRA 

,jNo  era  a  París? 

daniel  (a  nen  Joan) 
Feslo  entrar  desseguida. 

JOAN 

«jA  la  sala? 

DANIEL 

jCà!  Aquí  mateix,  (en  Joan  desapareix  pel 
Jons  dreta.) 

DANIEL 

jQui  s'ho  havia  de  pensar! 

ELVIRA 

jOy  tal! 

tarrés  (encara  desde  dintre) 
^Ahont  son     aquesta    gent?   «;A.hont    son? 
(Apareix  pel  fons  dreta  seguit  del  criat  que's 
retira  inmediatament  pel  mateix  cantó.   En  Ta- 
rrés, bon  punt  veu  a  nen  Daniel  y  a   l Elvira, 
boy  plantat  al  marxapeu  Bade  la  porta,  se  posa  a 
cantar  molt  esbojarradament) 
«Por  fin  te  veo 
Arnau  farnoso...» 

daniel  (rient) 
jEl  mateix,  sempre  el  mateix/ 

tarrés  (obrint  els  brassos  a  nen  Daniel) 
Però  <fqué  fas?  ^qué  no  m'abrasses? 

daniel  (abra  ssantlo) 
iQuí  t'havia  de  fer  per  aquí?  Cregués  que 
encara  no  m'he  revingut  de  la  sorpresa. 

TARRÉS 

Y  la  teva  senyora  ^que  no'm  vol  dir  res? — 
^Deu  omplirte  oy  això,  de/a  teva  senyora? 

ELVIRA 

(allargant  lama  a  nen  Tarrés,  que  aquest  estreny) 
Tinch  molta  satisfacció  de  tornado  a  veure, 
Tarrés. 

TARRÉS 

Y  jo  de  veurerla  a  vostè,  senyora  (tornant 
a  abrassar  a  nen  Daniel  y  donantli  copets  a  la 
esquena)  Y  a  tu  també,  bona  pessa. 

DANIEL 

Seu,  seu,  que  vens  cansat. 

TARRÉS 

Sí,  cansat  de  seure.  Vintidues  hores  de  tren; 
veyes  si  m'ha  vagat. 

DANIEL 

<fhs  a  dir  que  arribes  ara? 

TARRÉS 

Mira,  el  temps  just  de  deixar  les  maletes  a 
la  fonda.  Ni  pera  compóndrem  un  xich  me  he 
entretingut,  Vaig  íet  un  fàstich.  La  meva  in- 
tenció era  arreplegarte  a  casa  abans  de  passar 
la  visita. 

DANIEL 

</Y't  tindrem  molts  dies  a  Barcelona? 

TARRÉS 

jCà!  quinze  dies  y  gràcies:  el  temps  precís 
pera  respirar  els  aires  de  la  terra.  Tinch  molta 
feina  allà;  pinto  molt,  faig  diners,  diners  en 
gran. 

DANIEL 

Me  n'alegro  moltíssim,  xicot. 

ELVIRA 

Però'm  fà  engunia  que  s'estigui  dret. 

TARRÉS 

Vaja,  seurem,  {seu,  acompayantlo  els  de- 
més). 

DANIEL 

Y  sí,  home.  Suposo  que  avuy  te  tindrem  a 
dinar. 

ELVIRA 

Ay,  sí.  No'ns  fassi  pas  un  despreci. 

TARRÉS 

Res  de  despreci,  senyora.  Me  quedo  y  ab 
molt  de  gust;  tinch  ganes  de  parlar,  de  parlar 
molt  ab  ,gent  coneguda,  ab  gent  de  casa.  No 
més  sento  que  lo  intempestiu  de  la  hora...  (A 
rien  Daniel)  Tu  deus  tenir  feina,  <;oy? 

DANIEL 

Encara  no  m'han  avisat  pel  cotxe...  Y,  par- 
lant de  tot,  <icóm  anem  de  salut?  ^Qué't  fà  el 
ventrell? 


LES  ALES  DE  CERA 


TARRÉS 

jPsé!  No  estem  encara  allò  que  diguem  en 
la  major  harmonia,  però,  vaja,  sembla  que 
se'm  ha  posat  un  xiquet  més  a  la  rahó. 

ELVIRA 

<jQue  ja  ha  esmorsat,  Tarrés? 

DANIEL 

Sí,  no  fassis  compliments. 

TARRÉS 

^Compliments?  ^Que  es  d'avuy  que'ns  co- 
neixem? 

DANIEL 

Bé,  ^has  esmorsat  o  no? 

TARRÉS 

Sí,  home;  sí  que  he  esmorsat. 

ELVIRA 

Però  deu  haver  sigui  una  cosa  de  corre- 
guda. 

TARRÉS 

Això  sí,  senyora;  molt  de  correguda.  Cal- 
culi que  m'he  desdejunat  a  rshó  de  cinquanta 
kilómetres  per  hora  ai  vagó  restaurant.  Al 
Empalme  m'hi  posava  y  a  Granollers  m'escu- 
rava les  dents. 

ELVIRA 

Donchs  vostè  mateix. 

TARRÉS 

Y  bé,  bé;   a  tot  això   encara   no   he  dit  io 

principal.  (Còmicament)  Que  sigui   l'enhora- 
bona, senyors  nuvis! 

daniel  (rient) 

Ab  això  de  nuvis  gairebé  que  ja  has  fet 
tart,  noy. 

TARRÉS 

<jVols  dir  que  la  lluna  de  mz\  ja  fa  el  quart 
minvant?  \Y  ca!  Massa  que  se  us  coneix  que 
us  prova  el  nou  estat.'(a  nen  Daniel)  Tu  per 
això  no  has  cambiat  gran  cosa,  però  a  la  teva 
senyora  la  trovo  més  feta,  més  bona. 

ELVIRA 

Si  senyor,  si,  estich  completament  bé. 

TARRÉS 

Jo  diria,  tenint  una  eminència  mèdica  a 
domicili  com  aquest  estornell. 

DANIEL 

Oh  noy,  devegades  el  sabater  es  el  que  va 
més  mal  calsat. 

TARRÉS 

Però  home,  tu  no  n'ets  pas  de  sabater. 

DANIEL 

(donantli  un  copet  afectuós  al  genoll) 
jAy  carat,  de  Tarrés!   ,jY  per  qué  no'ns  es- 
cribíes  íentnos  saber  l'arrivada? 

TARRÉS 

Ca,  si  va  ser  pensat  y  fet.  Rés,  que  l'altre 
dia  vaig  acabar  el  retrato  d'un  americana  que 
'Is  gasta  per  allà  da!t,  y  aixís  que'm  vaig  veure 

ab  aquell  feix  als  dits,  vaig  dirme: — Bé  <jqué'n 
faràs  ara  de  tot  aquest  paperam?  Ja  ho  sabs  com 
soch  jo;  no  hi  ha  res  que'm  fassi  tanta  nosa 
com  els  diners,  y,  mirat,'m  va  semblar  que  fet 
y  fet  lo  millor  seria  protegir  a  les  companyies 
ferroviàries. 

DANIEL 

Y  molt  ben  fet. 

TARRÉS 

Vaya,  vaya...  Ja  vaig  rebre  la  participació 
de  casament,  però  encara  que  al  anarmen  ja 
us  sabia  les  males  intencions,  no  va  deixar  de 
ferme  certa  impresió.  (a  la  Elvira)  Vostè,  se- 
nyora, a  n'aquest  pas  acabarà  per  pendrem 
tots  els  amichs.  (per  en  Daniel)  Miri,  si  may 
aquest  galifardeu  li  feya  la  partida  del  pobre 
Querol,  pensi  que  jo... 

DANIEL 

{reptantlo  amistosament  per  la  inoportunitat) 
jHome,  Tarrés! 

ELVIRA 

Que  Deu  tingui  al  Cel  al  un  y  dongui 
molts  anys  de  vida  al  altre,  es  lo  que  tinch  de 
desitjar. 

TARRÉS 

Amén. 

elvira  (disposada  a  anarsen) 

Ab  el  seu  permís,  aniré  a  donar  algunes 
disposicions  al  servey. 

TARRÉS 

Bo,  ja'm  penso  de  que  va:  feina  que  jo  li 
he  portat. 

ELVIRA 

Ay,  no  senyor,  no;  haurà  dependre  ben  bé 
la  bona  voluntat.  Ni  mitg  extraordinari. 

TARRÉS 

Es  que  m'enfadaria  si  no  fos  aixis  ^eh? 
(trato  como  de  família;  allò  dels  anuncis  de 
les  dispeses.  {Elvira  desapareix,  pel  fons  dreta) 
,jY  donchs?  ^y  donchs?  Sembla  que  marxa 
això.  jMe'n  alegro,  home,  me'n  alegro! 

DANIEL. 

Si,  ja  ho  pots  veure;  el  mon  dona  moltes 
voltes;  vas  deixarme  solter  y'm  trobes  casat. 

TARRÉS 

Veuràs,  lo  important  es  que  tu  t'hi  trobis 
bé.  A  mi'm  vindria  massa  estret  l'hàbit,  ja  t'ho 
he  dit  moltes  vegades,  però  lo  que  es  tu,  fet  y 
fet  es  la  millor  resolució  que  podies  pendre, 
ab  més  motiu  quan  te  va  agafar  tan  fort  ab  la 
que  avuy  es  la  teva  dona.  Al  cap  d'avall  no  ha 
passat  res  que  jo  no  t'hagués  pronosticat.  Es 
allò  que  diuen:  el hombre  esjuegojamujer  esto- 
pa. ..Per  això  es  que  jo  si  m'hi  acosto  a  les  do- 
nes, es  no  més  de  passada  y  a  correcuita;  no  vuy 
calar  foch  en  lloch. 

daniel  {displicent) 
Si,  es  clar.  Va  a  carnadures  això. 

TARRÉS 

Es  veritat.  (Jixantse  en  el  posat Jret  den  Da 

niel)  <jPerò  sabs  que'm  sembla  observar    que 
no  t'ho  prens  ab  el  major  entussiasme? 
daniel  (escusantse) 
Ja  coneixes  el  meu  caràcter. 

TARRÉS 

^Vols  dir  que  no  es;:  més  que  qüestió  de 
caràcter^ 

daniel  (Jingint) 
No  més.  Donchs  ^qué  vols  que  sigui? 

tarrés  (no  creyentho) 
Millor,  home,  millor  pera  tu. 

DANIEL 

Sempre  n'he  sigut  jo  de  poch  demostratiu, 
y  a  més,  no  es  cosa  de  anar  cantant  tot  el  dia 
les  excelencies  del  estat  matrimonial. 
tarrbs  (ab  malícia) 

Me  sembla  que  t'escuses  massa. 
daniel  (cercant  una  escapatòria) 

També  es  voler  passarse  de  maliciós.  Com 
si  no  fós  cosa  descomptada,  que  després  dels 
primers  dies,  quan  s'ha  entrar  altre  cop  a  la 
normalitat...  Això  no  potvenir  de  nou  a  ningú. 

TARRÉS 

Donchs  jo  diria  que  a  tu  t'hí  vé. 
daniel  (fingint  mès  malament  cada  cop) 
|Y  cà,  home! 

TARRÉS 

Bè,  vaja.  no'm  vinguis  ab  comèdies  a  mi. 
A  tu  te'n  passa  alguna. 

DANIEL 

^Y  què  vols  que'm  passi?  No'm  passa  res. 

TARRÉS 

<;Qué  m'esplicaràs?  Veyam  digues,  ^qué 
no't  fa  bondat  la  dona? 

daniel  (sincerament) 
No'n  tinch  ni  aixis  que  dir.  AI  contrari. 

TARRÉS 

<;Y  donchs?  <{Que  no't  cuida  prou  bé?  <íQue 
porta  malament  la  casa? 

DANIEL 

Es  un  prodigi  de  solicitut  y  un  model  d' 
administració. 

TARRÉS 

No  obstant,  aquí  hi  ha  alguna  cosa;  tu  no 
m'enganyes. 

DANIEL? 

(Desprès  d  un  instant  de  vacilació  y  adoptant 
un  tó  confidencial) 

Mira  Tarrés,  m'alegro  fins  a  cert  punt  que 
hagis  provocat  aquesta  conversa,  perquè... 
vaja  si,  necessitava  poderme  desfogar  ab  algú. 

TARRÉS 

Vaja,  yaparecióel  peine.    Veyam   esplícat. 

DANIEL 

Tu  pots  ser  un  arruixat,  tot  lo  que's  vul- 
gui, però  ets  un  excelent  amich  meu,  tens  bon 
sentit  y  bon  cor. 

TARRÉS 

; El  cor  fay!  de  primera  noy;  el  ventrell  es 
lo  que  no'm  marxa  prou  a  l'hora. 

DANIEL 

Bé,  deixat  de  gràcies  ara. 

TARRÉS 

Perdona,  si  es  que  t'hi  poses  tan  serio.  .. 

DANIEL 

Fa  vuit  mesos  que  soch  casat  ab  la  Elvira; 
tu  sabs  l'ilusió  ab  que  m'hi  vaig  entregar.  Ella, 
ja  t'ho  he  dit,  no  més  m»ha  donat  motius  de 
satisfacció;  tinch  tots  els  medis  pera  poder 
ser  felis,  salut,  nom  y  posició;  y  no  obs- 
tant... 

TARRÉS 

^Ets  desgraciat? 

daníel 

No  sé  si  es  que'n  soch  o  si  jo  mateix  m'hi 
faig. 

TARRÉS 

<jY  cóm  te  '1  espliques,  tu,  aquet  misteri? 

DANIEL 

No  més  ne  té  una  d'explicació:  que  jo  m' 
hagés  enganyat  al  pensarme  està  enamorat  de 
la  Elvira. 

TARRÉS 

jFuigme  d'aquí,  home;  fuigme  d'aquí!  Si 
semblaves  un  noy  de  divuit  anys. 

DANIEL 

Donchs  aixís  serà  que  ella  no  es  la  mateixa. 


■ 

TARRÉS 

Bé,  vaja  <jque  va  de  broma?  Si  està  més 
guapa  que  abans,  més  fresca  que  abans,  y, 
segons  m'  has  dit,  en  lo  moral  no  te  però. 

DANIEL 

Aqui  't  vuy.  Si  ha  millorat,  prova  de  que 
no  es  la  mateixa. 

TARRÉS 

jVejam  si  m'faràs  riure!  ,jSabs  lo  que  't  dich? 
Que  '1  qui  no  es  el  mateix  ets  tú,  però  no  per- 
què hagis  millorat,  sinó  perquè  has  empitjo- 
rat. 

DANIEL 

Escolta. 

TARRÉS 

Digues,  noy,  digues,  però 'm  sembla  que  al 
cap  d'avall  tot  això  seran  cabòries  teves. 
daniel  (ab  aflicció) 

Y  ho  son,  n'  estich  segur  de  que  ho  son, 
però  'm  fan  patir,  creume.  Recordo  haberte 
dit  alguna  vegada,  que  malgrat  el  meu  exte- 
rior d'  home  aixut  y  reflexiu,  porto  dintre 
meu  un  llevat  d' idealisme  que  no  sé  pas  d' 
ahont  1'  he  tret. 

TARRÉ8 

Y  jo  recordo  haverte  manifestat  els  incon- 
venients que  tenia  olvidarse  massa  sovint  de 
que  toquem  de  peus  a  terra.  D  'aquet  defecte, 
per  sort,  jo  ja  n'estich  del  tot  esmenat.  Això 
de  retratar  americanos  vestits  de  llorito,  o  ab 
frach  y  condecoracions,  es  un  exercici  que 
tonifica  molt. 

daniel  (impacient) 
^Me  deixes  acabar? 

TARRÉS 

No,  home,  si  ja  't  veig  venir. 

DANIEL 

jQué  has  de  veure!  jqué  has  de  veure! 

TARRÉS 

<iQue  no?  Ab  lo  que  m'  has  dit  y  ab  lo  que 
't  vaigconeixe  bon  punt,  vas  contessarme  l'in- 
terés  que  va  inspirarte  la  llavors  viuda  de 
Querol,  ne  tinch  de  sobres  pera  formular  el 
diagnóstich. 

daniel  (secament) 

Ja  t'esplicaràs,  donchs. 

TARRÉS 

Y  sí  que  m'  esplicaré.  Recorda  aquestes  pa- 
raules teves:  «Tarrés,  es,  la  dóna  que  a  mi'm 
convé,  el  caràcter  que  'm  completa.  Jo,  serio, 
reflexiu...  fins  sorrut;  ella,  imaginativa,  fanta- 
siosa, exaltada,  impresionable,  sensibilíssima; 
les  seves  estremositats,  les  seves  exaltacions, 
tot  això  contrasta  abíel  meu  temperament;  es 
1'  altre  extrem,  y  els  extrems  se  toquen».  <iEs 
això,  0  no? 

DANIEL 

Es  veritat. 

TARRÉS 

Donchs  ja  tens  la  esplicació;  ara,  la  imagi- 
nativa, la  exaltada,  la  impresionable  y  la  fan- 
tasiosa, pel  cambi  de  [medi  y  de  vida  y  ajuda- 
da de  tu  mateix,  de  la  teva  assistència  íaculta- 

tiva,  s*ha  convertit  en  una  vulgaríssima  dóna 
de  sa  casa,  cuidadosa,  serena,  administradora, 
practica  y  fins  especulativa. 

DANIEL 

(ab  trista  evidencia  a  cada  confirmació) 
Sí,  sí;  es  això  mateix. 

TARRÉS 

Y  ja  no  somia. 

DANIEL 

Té  '1  son  dols  y  tranquil  com  un  infant. 

TARRÉS 

Ja  no  's  desmaya. 

DANIEL 

No. 

TARRÉS 

Ja  no  te  sobressalts  ni  espants. 

DANIEL 

Ni  se'n  resa. 

tarrés  (ab  finíssima  ironia) 

No;  si  ho  veig  clar  lo  que  't  passa.  Vas  ena- 
morarte  de  la  neuròtica,  y  ara't  troves  casat 
ab  una  dóna,  prosaicament  sana  y  equilibrada. 
A  tú  t'  ha  succehit  lo  mateix  que  a  n'  aquell 
héroe  mitológich  que  va  volguer  arribar  al 
sol  ab  unes  ales  de  cera,  y  va  passarli  lo  que 
era  de  preveure:  que  1'  escalf  del  astre  les  hi 
va  fondre,  y  va  fer  un  salt  mortal  desde  la 
quinta  atmosfera.  Tú  també  t'  havías  fet  una 
ilusió  per  1'  estil  de  la  Icarus,  però  la  realitat 
foaente  les  ales,  t'  ha  tornat  a  la  terra,  y  't  tro- 

ves  tot  cruixit   de  la  batacada.  Arnica,  noy, 
àrnica  de  conformació  y  esparadrap  de  sentit 
pràctich,  es  lo  que  ara  't  fa  falta. 
Daniel  (picat) 
Be  <iqué  te'n  rius? 

TARRÉS 

No,  home,  t'  agraheixo  la  confiansa,  però 
no  era  pròpiament  a  mi  a  qui  ho  havies  d'  es- 
plicar  tot  això. 

DANIEL 

^Donchs  a  qui? 

TARRÉS 

A  un   confrare  teu,  a  un  altre  metge,  per- 
què o  molt  m'  euganyo,  o  ara  el  neuróti^h  ets 
tú. 
daniel  (molestat por  la  ironia  de  'n  Tarrés) 
jTarrés! 

TARRÉS 

Sí,  home,  sí,  comprench  que  això't  fassi 
patir,  que  t'  neguiteigi,  però,  repiteixo,  el  mal 
no  1  busquis  en  ella,  sinó  en  tú  mateix. 

DANIEL 

Però  es  que  no  es  això  solsament  lo  que  m' 
intranquilisa. 

TARRÉS 

^Encara  hi  ha  més? 

daniel  (confidencial) 

Sí,  hi  ha...  hi  ha  que'm  temo  molt  que 
ella  1'  hagi  compresa  la  meva  situació,  yno't 
dich  rés,  si  un  dia  tractava  de  provocar  una 
explicació.  Jo  que  no  sé  fingir,  que  no  sé 
mentir... 

10 

TARRÉS 

^Y  en  qué  't  fundes? 

DANIEL 

En  que  devegades  insinua  coses...  Vaja, 
te  seré  franch.  Ja  veus  fins  a  quin  punt  ha  arri- 
vat  la  meva  bogeria,  que  fins  fentho  a  posta, 
he  provat  de  donarli  sustos,  sortíntli  detràs 
cantó,  xiulantli  ala  orella  {sense  prevenirla, 
fent  caure  desopte  alguna  cadira,  alguna  copa, 
ab  afany,  ab  verdader  afany  de  conseguir  que 
'm  recordés,  sols  fos  un  moment,  a  la  dóna 
que  tan  me  va  impresionar.  (En  Tarrés,  que 
ha  jet  visibles  esjorssos  fins  ara  per  contenirse 
7  riure,  acaba  per  esclafir  la  rialla  /ranca- 
ment). No,  no  riguis;  per  Deu  t'ho  demano. 
Tot  això  es  ridícol  ja  ho  sé.  però  no  puch 
fer  hi  mes. 

TARRÉS 

Sí,  noy  sí;  cregués  que  se  'n  podria  fer  una 
comèdia.  Però...  <jy  ella? 

DANIEL 

Aquí  està.  Ella  té  molt  talent  y  dissimula 
prenentsho  a  broma,  però  a  mi^'m  sembla  en- 
devinarli.,.  Per  altre  banda,  jo  soch  tan  estú- 
pit,  que  ni  sé  amagarme  la  decepció  que  'm 
causa  veure  que  tots  els  meus  enginys  no  con- 
segueixen  ferli  la  més  lleugera  impresió. 

TARRÉS 

(sentint  els  passos  de  la  Elvira  que  vé  del 
fons  dreta,  portant  una  targeta  als  dits)  Calla. 

ELVIRA 

<jQue  destorbo? 

TARRÉS 

Vostè  no  pot  destorbar  may  senyora...  Ar- 
nau. Vaja,  encara  no  hi  tinch  el  tel  trencat  en 
anomenaria  així. 

dakiel  (a  Elvira,  per  la  targeta) 
^Qué  es  aquesta  targeta? 

ELVIRA 

Diuen  que  per  mica  que  puguis  hi  Ipassis 
aquest  matí  mateix,  que  es  un  xich  de  cuidado. 

daniel  (després  de  llegir  la  targeta) 
Estàbè. 

tarres  (a  nen  Daniel) 
Vés,  noy,vés,  que  ja  t'he  entretingut  massa. 

daniel   (frenètich) 
^Peró  encara  no  ha  arrivat  aquest  cotxe? 

ELVIRA 

D'un  moment  al  altre'l  deuràs  tenir  aquí. 

TARRÉS 

Si  no  es  molestaria,  senyora,  <jme  faria'l 
favor  d'un  rentamans  pera  posarme  un  xich 
mès  decorós?  Encara  porto  la  pols  del  viatge. 

ELVIRA 

Ay,  perdónim.  (Quin  descuit  he  tingut! 

TARRÉS 

jFugi  d'aquí! 

elvira" 

(senyalant  la  porta  del  primer  terme,  dreta) 
Miri,  allí  dins  hi  ha'l  lavabo.  Ja  hi  trovarà 
tot  lo  que  necessiti. 

TARRÉS 

Donchs  vai-g  a  fer  baldeyo.  (a  nen  Daniel) 
Tu,  si  ten  vàs,  adéu. 

DANIEL 

Fins  després,  (en  Tarrés  desapareix  pel  lloch 
indicat) 

elvira  (a  Daniel) 

Esperat.  Abans  no  surtis,  vuy  passarte'l 
raspall  per  aquestes  gires  d'americana. 

DANIEL 

Ca,  dóna,  ja' està  bé. 

ELVIRA 

,jY  qué  ha  d'estar?  No  costa  rés  el  ser  en- 
dressat,  (Entra  a  la  cambra  de  la  dreta  segon 
terme  de  la  que  torna  a  sortir  ràpidament,  por- 
tant un  raspall)  A  veure,  (examinantli  les  gires 
de  la  americana  y  passantli  el  raspall)  Aixís; 
<iveus?  Ja  es  una  altra  cosa.  (intentant  donarli 
un  altra  raspallada)  Veyàm  aquí  a  la  hermilla... 

daniel  (ab  brusquetat) 
jJa  n'hi  ha  prou!  Ja  es  net! 

ELVIRA 

(Un  xich  ojesa  y  deixant  el  raspall  a  sobre 
la  taula.)  jMiréuse  el  mal  agradós! 

daniel  (penedit) 
Dispensa,  no  t'he  volgut  ofendre.  Es  que 
avuy  estich  un  xich  nerviós. 

ELVIRA 

^Un  xich?  Un  forsa;  ja  t'ho  he  conegut  ai- 

xís  que  t'has  llevat,  sinó  que'm  pensava  que 
ab  l'arribada  den  Tarrés  se  't  hauria  esbargit 
una  mica  el  mal  humor.  (Insinuant)  Avuy  jus- 
tament que  en  celebració  de  lo  que  sabs,  volia 
dirte  una  cosa...  una  cosa... 

DANIEL 

Vaja...  digues  las  cosa. 

ELVIRA 

Fà  una  pila  de  dies  que  ha  estat  si  se  m'es- 
capa si  no  se  m'escapa,  però  a  la  fi  he  conse- 
guit  poguerla  tenir  guardada,  ben  guardadeta, 
fins  avuy. 

daniel  (més  suavisat) 
^*Tan  interessanta  es  aquesta  cosa? 

elvira  (somrient  maliciosament) 
Una  mica. 

daniel  (del  tot  apaivagat) 

Potser  sí  que  acabaràs  per  ferme  entrar  en 
curiositat. 

elvira  (ab  salamería) 

Quan  ja  estiguis  del  tot  desmalhumorat,  te 
la  diré,  perquè  aquestes  son  coses  que  no  s'hi 
poden  sentir  ab  la  cara  enfurrunyada. 

daniel  (somrient  a  pesar  seu) 
Vaja,  té;  ja  no  li  tinch. 

ELVIRA 

(De  primer  ab  certa  moaquería,  acabant  per 
parlar  en  ió  seriós  d'amorosa  reconvenció) 

jlngrat,  més  que  ingrat!  Tu  t'encabories, 
t'atormentes;    <jqué't   creus   que   no   ho   sé?; 

T'atormentes,  sí,  ab  coses  que  no  més  son  en  la 
teva  imaginació.  Després  direu  que  les  dones 
som  capritxoses.  Potser  sí,  capritxoses  per  lo 
superficial,  per  lo  extern  no  més.  En  cambi, 
vosaltres,  tu,  qué  sé  jo  fins  ahont  voldries  que 
m'estrafés  a  mi  mateixa,  segons  uns  gustos  es- 
tranys, de  malalt,  que  no  sé  com  poden  cora- 
plauret. 

daniel  (mitg  confós) 
Elvira... 

elvira  (molt  amorosa) 
No,  Daniel,  espòs  meu,  no  es  pel  gust  de 
ferte  càrrechs  que't  parlo  aixís,  sinó  que't  vol- 
dria tan  ditxós  com  jo  soch  ditxosa  abtu;  y  ho 
seràs,  sí,  ho  seràs  a  pesar  teu,  perquè  jo... 
(baix,  baixet,  insinuanta  y  emocionada)  ja  fà 
dies  que  la  covo  amorosament  la  teva  felicitat. 
daniel  (mitg  endavinant  y  ab  emoció) 
{Elvira!  <jQué  vols  dir,  Elvira?  j Parla! 

ELVIRA 

^No  t'ho  penses,  Daniel? 

daniel  (ab  afany) 
Digues.  No'm  fassis  glatir  més.  Cuita,  di- 
gues. 

elvira  (abrassantlo) 
Aquí,  aquí  a  cau  d'orella,  que  no  més  pu- 
guis sentirho  tu. 

DANIEL 

<jSeria?... 

(Elvira  li  parla  un  instant  a  cau  d'orella.  El 
rostre  d'en  Daniel  s'ilumina  de  sopte  ab  res- 

plandors  de  felicitat.  Després  que  ha  parlat,  la 
Elvira  resta  ab  els  ulls  baixos,  corpresa  de  gran 
emoció.) 

daniel  (esclatant  de  goig) 
jQué!  <iY  es  cert?  (Elvira!  <jNo  m'enganyes? 
jTu!...  Torna,  tórnamho  a  dir. 

elvira  (ab  gran  efusió) 
jDaniel! 

daniel  (ab  intens  irasport) 
jElvira!  jPerdónem,  Elvira  meva! 
(Labrassa  y  li  besa  el  front.  Al  mateix  punt 
apareix  ab  aire  de  alarmat  per  la  porta  del  pri- 
mer terme,  dreta,  en  Tarrés  en  mànegues  de  ca- 
misa y  ab  la  tovallola  als  dits.) 

TARRÉS 

<;Qué  hi  ha?  <;Qué  us  passa? 

(Al  sentir  el  petó  d'en  Daniel  se  gira  ràpida- 
ment d  esquena  ys  tapa  la  cara  ab  la  tovallola 
simulant  aixugàr seia.  La  Elvira  al  veurers  sor- 
presa, fà  un  xiscle  y  surt  ràpidament  per  fons, 
esquerra.) 

ELVIRA 

|Ay! 

(Pausa  curta.) 

TARRÉS 

Noy,  dispensa;  t'asseguro  que  no  he  vist 
res. 

daniel  (aspre) 
Home,  francament,  també  hauries  pogut 
presentarte  ab  menos  brusquetat. 

TARRÉS 

Si  jo'm  creya  que  us  barallàveu.  Al  menos 
l'estat  en  que  ara  mateix  te  trobaves,  era  més 
propi  per  una  renyina  que  no  pas  per  certes 
expansions;  dich  jo. 

DANIEL 

Lo  que  hagis  pogut  veuré  es  lo  de  menos. 
jL'espant  que  li  has  donat  ab  la  teva  barroe- 
ria! <:Qué't  creus  que  li  poden  ser  gaire  favo- 
rables aquestes  impresions? 

tarres  (ab  gran  sorpresa) 

Bé,  <iqué  va  de  serio,  o  es  que  t'has  volgut 
divertir  a  les  meves  costelles?  <jNo't  queixaves 
ara  fà. un  instant?... 

daniel  (exaltat) 

[Oh,  fà  un  instant,  íà  un  instant!  En  me- 
nos temps  poden  caure  imperis,  y  capgirarse 
el  mon,  y  anar  lo  de  dalt  a  baix  y  lo  de  baix  a 
dalt! 

TARRÉS 

(Intranquilisat per  la  exaltació  den  Daniel) 
Bé,  ^qué't  passa,  Daniel? 

DANIEL 

(cambiant  bruscament  el  seu  enuig  per  una 
gran  alegria)  ^Qué  vols  que'm  passi?  jQue 
soch  l'home  més  felís  de  la  terra!  Vínem  aqui, 
vinem  aqui,  amich  de  l'ànima!  jAbrassem! 
jAbrassem  fort!  (anant fins  a  nen  Tarrés  a  qui 
abrassa  estretament) 

tarres  (cada  vegada  més  alarmat) 

Però  <;qué  t'agafa  ara?  (Dirigint  la  veu  cap 
aljons,  ab  esverament)  jSenyora!  j Elvira! 

daniel  (en  el  paroxisme  del  goig) 
Sí,  ella;  a   ella  ho  dech  tot.   ; Es    la  dóna 
ideal,  l'àngel  somiat,  la  ilusió  reaiisada! 

TARRÉS 

Per  Deu,  calmat.  (Apareix  en  Joan  pel  fons 
dreta,  portant  el  barret  d  en  Daniel) 

JOAN 

Senyor  doctor,  el  cotxe  es  abaix. 

DANIEL 

Vaig  desseguida.  (A  nen  Tarrés  tornantlo 
a  abrassar)  jün'altra  abrassada,  Tarrés;  bon 
amich!  jA  reveure!...  (Agajal  barret  y  desapa- 
reix precipitadament  pel  fons  dreta.  En  Joan  se 
queda  palplantat  a  la  porta.  En  Tarrés  resta 
parat  com  qui  veu  visions  Pausa  curta) 

TARRÉS 

Si  que  està  més  atrapat  de  lo  que'm   pen- 
ava. {Malaguanyat  xicot!  (A  nen  Joan)    Y  ara 
1  va  a  passar  la  visita  ^eh? 

JOAN 

Si  senyor. 

tarrés  (ab  tò  de  projonda  pietat) 
jPobres  malalts! 


telq 
ii 

Esmenes  especials. — La  acotació  de  la  pàgina  41,  ratl 
quatre  y  cinch,  que's  fa  correspondre  a  la  Viuda,  s'ha  d'< 
tendre  referida  a  lo  que's  posa  a  seguit  en  boca  del  Doci 
Arnau. 

— El  parèntesis  ab  que  comensa  la  ratlla  nou  de  la  pàgi 
66,  es  sobrer. 

